O nama – Savez komunista Bosne i Hercegovine\nSavez komunista Bosne i Hercegovine (SK BiH) baštini borbu za socijalizam svih naroda Bosne i Hercegovine i svih naroda koji žive na jugoslovenskim prostorima. Ponosni smo na civilizacijski napredak koji je na našim prostorima ostvaren pod vodstvom Komunističke partije Jugoslavije, civilizacijski napredak čiji se dosezi posebno jasno vide u ovom vremenu kada radništvo širom nekadašnje socijalističke Jugoslavije grca pod jarmom kapitalizma, kao što pod jarmom kapitalizma grca radništvo širom svijeta. Nažalost, tekovine jugoslovenske socijalističke revolucije bile su uspješno napadnute iz centara imperijalističke moći, potpognute domaćim reakcionarnim snagama i izdajicama u redovima samih komunista. Uspjeli su podijeliti radni narod po nacionalističkim linijama i izazvati krvavi bratoubilački rat kako bi na krvi našeg radnog naroda, otimajući mu sve što je izgradio vlastitim rukama, obnovili kapitalističke odnose na ovim prostorima.\nRaspad SKJ na 14. Kongresu 1990. godine, a potom i raspad SFRJ doveo je do toga da se značajan broj iskrenih jugoslovenskih komunista demorališe i ideološki kapitulira pred najezdom ideologija nacionalizma i liberalizma pod čijim plaštom je realizovana krvava obnova kapitalizma u bratoubilačkim ratovima na jugoslovenskim prostorima. Ipak, nisu svi kapitulirali. Ostao je jedan broj komunista, istinskih i dosljednih boraca, poznavalaca programskih i statutarnih načela našeg SKJ i SK BiH. Oni nisu prihvatili na brzinu organizovane ”socijalističke”, socijaldemokatske i reformističke partije i pokrete sumnjivih programskih opredjeljenja. Takvi politički subjekti i pokreti su sebe nazivali lijevima, pa čak i nasljednicima SKJ i SK BiH, ali su se teorijski i praktično, u većoj ili manjoj mjeri, pod pritiskom reakcionara iz svih tabora, udaljili od naše socijalističke baštine, komunističkih ideja i slavne jugoslovenske socijalističke revolucije.\nUprkos pritiscima i proganjanjima opstali su vjerodostojni komunisti koji se nisu htjeli odreći komunističkih načela i dokazanih istorijskih vrijednosti naše partije. Nisu željeli da popuste pred navalom laži o Narodno-oslobodilačkoj borbi, o predvodniku te borbe drugu Titu, o jugoslovenskom radničkom pokretu i slavnim tekovinama revolucije za koju su se izborili naši prethodnici, zajedničkim naporom svih jugoslovenski naroda. Nisu nasjedali na laži o SFRJ i jugoslovenskim narodnim herojima koji su bili i jesu ne samo naši uzori, nego i uzori komunista širom svijeta i uzori svih slobodarski nastrojenih ljudi. Nisu pristali na revizionistička prekrajanja istorije onako kako to pogoduje novopečenim kapitalistima i njihovim slugama.\nMi preživjeli komunisti naoružani teorijom naučnog socijalizma, vođeni dokazanim vrijednostima ali i sa bolnim iskustvima ratova devedesetih sa optimizmom vjerujemo u mogućnost ostvarivanja boljeg društva. Nismo dozvolili da se naš istorijski hod zaustavi, te smo neprekidajući kontinuitet na Trećoj koferenciji održanoj 17. oktobra 1998 god. donijeli odluku da u Dejtonskoj BiH izvršimo zakonsku preregistraciju, i zadržimo svoj raniji, izvorni naziv Savez komunista Bosne i Hercegovine.\nNa istoj Konferenciji je potvrđena tada jedino moguća politička platforma i Statut čije su osnove bile dokumenti i stavovi posljednjeg 10. kongresa SK BiH. Namjera nam je bila da poslije obnavljanja rada svih opštinskih organizacija SK BiH i razgovora sa rukovodstvima novonastalih lijevih, radničkih i komunističkih partija i pokreta, otvorimo postupak da u novonastalim uslovima donesemo jedinstven program SK BiH koji će ostvarivati mogući kontinuitet KPJ-SKJ i KP BiH-SK BiH. Na toj konferenciji donesene su tri važne rezolucije:\nRezolucija o istorijskom kontinuitetu rada i djelovanja KPJ/SKJ- KPBiH/SK BiH\nRezoluciju o trajnom miru na prostorima Bosne i Hercegovine\nRezoluciju o povrataku izbjeglog i raseljenog stanovništva u BiH na svoja ognjišta\nZa ostvarivanje naših programskih zadataka bilo je potrebno obezbjediti osnovne preduslove, a prije svega vraćanje naše vlastite i nasilnički otete imovine.\nSK BiH je osnivač Koordinacionog odbora udruženih radničkih i komunističkih partija iz svih republika SFRJ. SK BiH je sa centralom u Banja Luci, u aktuelnom dvogodišnjem periodu, domaćin i koordonator aktivnosti ovog tijela. U okviru Koordinacionog odbora obilježeno je 100 godina od osnivanja KPJ u Beogradu.\nTijesno sarađujemo sa Markstičkom organizacijom ”Crveni”, kadrovskom i projugoslovenski nastrojenom organizacijom radnika i studenata. Marksistička organizacija Crveni izdaje publikaciju ”Crvena kritika” i ima članove u Bosni i Hercegovini, Hrvatskoj, Sloveniji, Srbiji i Makedoniji. U njima vidimo kadrovsku osnovu za nastavak političke borbe za društvo po mjeri radnog čovjeka shodno okolnostima koje donosi period pred nama.\nRukovodstvo SK BiH je od osnivanja učinilo izuzetne napore da našu partiju zaštiti od tendencija koje izviru iz ideologija koje vuku društvo unazad, tobože braneći nacionalne interese, a u suštini pravdaju i osnažuju kapitalistički poredak. Stojimo na liniji radničkog internacionalizma i oštro smo protiv nacionalizma, šovinizma i svih onih koji nastoje da podijele radnike u njihovoj borbi za svoje vlastite interese. Uvijek smo bili protiv svih mogućih kompromitacija u neprimjernim političkim koalicijama i učešća u pljačkaškim podjelama nenarodne vlasti u BiH. Učinili smo sve da spriječimo da se plamen komunističke borbe za bolje društvo ne ugasi. Oduvijek smo imali namjeru da SK BiH kao neukaljanu i nekompromitovanu partiju časno predamo novim generacijama koje će u vremenu i borbama koje su pred nama ostati vjerni liniji naučnog socijalizma. Zato smo otvoreni za sve ljude, a pogotovo omladinu, studente i studentice, radnike i radnice, koji su spremni da nastave našu borbu i borbu naših prethodnika koja se preko radničkog samoupravljanja i jugoslovenske socijalističke revolucije proteže do Oktobarske revolucije, pa sve do osnivača naučnog socijalizma Marksa i Engelsa. Pridružite nam se u političkoj borbi za društvo po mjeri radnih ljudi, u borbi za socijalističko društvo u našoj zemlji, Balkanu i cijelom svijetu!


Kraljicu Elizabeta Druga od danas britanski monarh sa najdužom vladavinom\nBeta 9. septembra 2015. 08:55\nU Velikoj Britaniji danas će se slaviti Britanska kraljica Elizabeta Druga koja popodne ulazi u istoriju i postaje britanski suveren sa najdužom vladavinom, kada će preuzeti rekord od njene čukunbabe kraljice Viktorije koja je vladala 63 godine, sedam meseci i dva dana.\nRođena 21. aprila 1926 Elizabeta je došla na presto 6. februara 1952, kada je Vinston Čerčil bio na vlasti u Velikoj Britaniji i Staljin u Rusiji. I šest decenija kasnije, stručnjaci s slažu da kraljica i dalje visprena sa 89 godina i da neće nikad abdicirati.\nTačan trenutak kada je postala kraljica se ne zna jer se ne zna vreme kada je umro njen otac Džordž VI, koji je umro tokom noći u snu.\nNa svetskom nivou rekord za najdužu vladavinu i dalje drži kralj Tajlanda Bumibol Aduljadedž, star 87 godina koji je vladar od 1946.\nZa obeležavanje svog rekorda dugovečnosti na tronu, na kome će danas biti 23.226 dana kraljica nije predvidela nikakvu zvaničnu ceremoniju, a prema njenom okruženju rekla je da ne želi da se pravi „nikakva halbuka“.\nBritanci će ipak moći da vide svog suverena i da pokažu svoje oduševljenje kada ona bude u Škotskoj danas otvorila novu železničku liniju. Kraljica će sa svojim suprugom princom Filipom vozom na parni pogon putovati od Edinburga do sela Tvidbank, na granici s Engleskom.\nBritanski mediji spekulišu da bi kraljica mogla da da neku kratku izjavu po dolasku, što nije za nju tipično. Kraljica će zatim večerati u svojoj letnjoj rezidenciji u Balmoralu u društvu svog unuka princa Vilijama i njegove supruge Kejt.\nMada je kraljica izabrala uzdržanost na ovaj dan, malo nalik na njenu vladavinu, mnoge proslave predviđene su tokom dana da se oda počast kraljici koju Britanci smatraju „svojom najvećom kraljicom“, prema nedavnoj anketi JuGov-a (YouGov)\nBritanski premijer Dejvid Kameron već je pozdravio „izuzetan rekord“ koji će ona preći.\n„Tokom poslednje 63 godine njeno veličanstvo bilo je stena stabilnosti. Njeno samodricanje i osećaj dužnosti doneli su joj divljenje ne samo Britanaca već celog sveta“, rekao je konzervativni lider u saopštenju.\nU britanskom Parlamentu biće prekinuta sednica u 11.30 po lokalnom vremenu (12.30 po centalnoevropskom vremenu) da se oda počast kraljici a istovremeno će zvoniti zvona na Vestminsterskoj opatiji u centru Londona.\nNa Temzi kraljevski brod Glorijana predvodiće flotilu brodova, a iz ratnog broda pretvorenog u muzej HMS Belfast biće ispaljena četiri topovska pucnja.\nNa vrhu tornja BT u Londonu biće takođe poruka „Neka joj je duga vladavina“.\nPrvi put je dozvoljeno televizijskim ekipama da se danas postave u baštu Bakingemske palate.\nOvaj rekord inspirisao je i mnoge inicijative tako je umetnik Kventin Divajn napravio portret kraljice s 1.952 novčića od jednog penija, da označe početnu godinu njene vladavine.


Pred Ferarijem je dug put @ StartBiH.ba\nFerari nije ostvario željene rezultate na prve dvije trke ove sezone, koje su se vozile u Austriji. Već su planirane i promjene na bolidu.\nPred Ferarijem je dug put. Moraju da otkriju šta je pravi, osnovni problem sa bolidom i to brzo. Očigledno je da nešto nije u redu, rekao je Bron.\nJedan od velikih problema je i taj što mediji prate sve što Ferari radi, pogotovo u Italiji. Znam iz iskustva koliki pritisak može da bude, ali tim mora da se postara da na njih to ne utiče.\nFerari je u nedelju otkazao konferenciju za medije, pošto je tokom prvog kruga trke došlo do sudara između Šarla Leklera i Sebastijana Fetela.


Marković: Treba učiti od najboljeg, a to je Beč\nJAGODINA - Skupština grada Jagodina i ove godine u Beč vodi 600 studenata iz Jagodine i drugih srpskih gradova, a predsednik gradske skupštine Dragan Marković Palma tim povodom kaže da će je austrijska prestonica grad uzor u svetu i treba učiti od najboljeg.\nStudenti predvođeni gradskim političarima Jagodine boraviće u Beču od 8 do 10. novembra. Marković kaže da će tokom boravka imati više razgovora poslaniciam bečekog parlamenta i prijem kod zamenika gradonačelnika Beča Johana Gudenusa.\n"Gudenus je i zamenik predsednika Slobodarske partije Austrije koja podržava Srbiju na putu ka Evropskoj uniji, a Beč je grad uzor u svetu, i treba učiti od najboljega", rekao je Marković, na konferenciji za medije.\nU Beč nekoliko godina vodimo studente, do sada ih je bili preko 3.000, jer je Beč najbolji za mlade i budućnost, a "Jagodina, mogu da se pohvalim, ima mnogo sličnosti sa Bečom", dodao je on.\n"Socjalni program Jagodine, bolji je od socijalnog programa Beča, slažu se i čelnici glavnog grada Austrije", rekao je Marković.\nMarković je istakao da putovanje u Beč finansiraju sponzori i prijatelji Jagodine i da "nijedan dinar neće biti potrošen iz budzeta".\n« MINISTARSTVO PREDLAŽE UNIFORME ZA ĐAKE: Roditelji odlučuju popunjavanjem formulara Učenici Matematičke gimnazije ponovo nižu medalje »


Sindi Ekert: Žena koja se izborila da žene dobiju svoju Vijagru - Plezir\nŽivotni stilAugust 30, 2020\nSindi Ekert: Žena koja se izborila da žene dobiju svoju Vijagru\n„Probaj da se opustiš, napravi toplu kupku, popij čašu vina…” – samo su neki od saveta koji se ženama upućuju kada im opadne seksualna želja i počnu da se dešavaju problemi, ne samo u spavaćoj sobi, već i na drugim poljima odnosa sa partnerom. I mada dosta nas zna da je to istina, retko ko će to otvoreno priznati i izjaviti kao Sindi Ekert (Cindy Eckert) u emisiji Pretty Big Deal.\nSindi Ekert je američka preduzetnica i snažna zagovornica ženskog preduzetništva koja je svoju karijeru izgradila u okvirima farmaceutske industrije. Jedna je od retkih žena koja je uspela da proda svoju kompaniju za milijardu dolara. „Njujork tajms” je njen farmaceutski proizvod nazvao „lekom generacije“, a „Fortune” ju je opisao kao „neumornu silu prirode“. Njen zaštitni znak je to što na sebi uvek ima nešto u roze boji.\nTokom ugledne dvadesetčetvorogodišnje karijere u zdravstvu, pokrenula je i prodala dva preduzeća za više od 1,5 milijardi dolara. Nakon što je prodala Slate Pharmaceuticals, kompaniju koja je pomogla u dugotrajnom tretmanu testosterona kod muškaraca, odmah je pokrenula Sprout Pharmaceuticals. Kao suosnivačica i izvršna direktorka kompanije Sprout, izašla je sa prvim odobrenim lekom specijalizovanim za nisku seksualnu želju kod žena, nazvan Addyi – dok su ga mediji uglavnom predstavljali jednostavno kao „ženska Vijagra“. Sindi je 2015. godine prodala kompaniju farmaceutskom gigantu Valeant Pharmaceuticals za milijardu dolara u gotovini. Svi koji su bili deo originalnog tima kompanije Slate dobili su udeo u Sprout-u.\nUbrzo nakon prodaje, Valeant je došao u fukos medijske pažnje zbog rasta cena njihovih lekova i istrage u vezi s lošom administrativnom praksom. Sindi nije ostala imuna na ova dešavanja, pa je pregovarala da ponovo stekne vlasništvo nad Addyi bez ikakvih troškova, kako bi proizvod pravilno lansirala na tržište pod svojim uslovima. Ne samo da je dobila nazad svoj proizvod, već je od Valeant-a obezbedila zajam od 25 miliona dolara za finansiranje početnih operativnih troškova.\nDanas je Sindi usredsređena na mentorstvo, investiranje, pokretanje i izgradnju drugih preduzeća koja vode žene, a 2016. osnovala je i „Pink Ceiling“ (roze plafon), konsultantsko preduzeće u kojem je izvršna direktorka. U okviru Pink ceiling-a je lično uložila 15 miliona dolara u 10 različitih zdravstvenih kompanija u različitim fazama razvoja.\nTAGS: AddyiCindy EckertpreduzetništvoSara SavcicSindi Ekertženska vijagražensko preduzetništvo\nSUPERHEROJI DONIRALI 3 MILIONA DINARA…


Odegor od danas i zvanično na Emirejtsu\nMladi norveški fudbaler Martin Odegor od danas je i zvanično član Arsenala, gdje je stigao na šestomjesečnu pozajmicu iz Real Madrida.\nKreativca Madriđana posebno je privukla zainteresovanost “Tobdžija“, odnosno Mikela Artete koji je inzistirao da Odegor bude novi stanovnik Londona. Upravo to je odvratilo mladog fudbalera od povratka u Real Sosijedad na novu pozajmicu.\nArsenal nije morao ništa da plati Realu za ovu pozajmicu, ali će londonski klub snositi troškove njegove plate. U ugovoru takođe ne postoji otkupna klauzula, ali su dva tima sklopila načelni dogovor, pa će na kraju sezone ponovo razgovarati o sudbini njega i Danija Sebaljosa koji takođe kao posuđen igrač Real Madrida nastupa na “Emirejtsu“.\nOdegor je u Arsenalu zadužio dres sa brojem 11.\nPrethodni članakTaekvondo Savez Kantona Sarajevo organizuje takmičenje za mlađe kategorije\nNaredni članakStanić: “Siguran sam da ćemo ostvariti ciljeve i plasirati se u Evropu”


Arhiva vesti 22.04.2017 - Naslovi.net\nBura u Vojvodini pred duel sa Partizanom: Trener napustio klub zbog premija\nPre samo 18 dana Aleksandar Veselinović preuzeo je vođenje prvog tima Vojvodine nakon što je klub iz Novog Sada otpustio Dragana Ivanovića i vodio je ekipu na tri prvenstvene i jednoj kup utakmici (dve pobede i dva remija). Potpuno neočekivano, samo… »\nRadio 021: Vojvodina pred meč sa Partizanom ostala bez treneraSportske.net: SPFN prozvao ''umišljenog Boga'' u Vojvodinijoš 4 povezane\nSvet biciklizma u šoku: Osvojio Điro d'Italija, ubio ga kombi na treningu!\nBlic sport 22.04.2017\nItalijanski biciklista Mikele Skarponi poginuo je u nesreći na treningu, saopštio je njegov klub Astana. Foto: Tanjug/AP Mikele Skarponi Skarponi je imao 37 godina, a poginuo je nakon sudara sa kombijem tokom trening vožnje. Nesreća se desila u… »\nMondo: Svet biciklizma oplakuje SkarponijaB92: Poginuo nekadašnji pobednik trke Điro d' Italijajoš 5 povezanih\nIrinej: Nisam zabrinut, ideje o "Velikoj Albaniji" su puste želje, a ne pretnja\nPatrijarh Srpske pravoslavne crkve Irinej izjavio je, povodom najnovijih izjava albanskih lidera, da o "velikoj Albaniji" mogu da maštaju, ali da od toga - nema ništa. - Srbija treba da nađe sredstva da se na diplomatski način odupre svemu ovome -… »\nRTV: Patrijarh: Nisam zabrinut, o "velikoj Albaniji" mogu da maštajuMondo: Irinej: To su želje, a ne pretnje Albanacajoš 2 povezane


Heroji reciklaže - Hackathon - ITmagazin događaji\nJCI Novi Sad u saradnji sa Telenor fondacijom pokrenuo je projekat „Heroji reciklaže“ sa ciljem da poveže ulične sakupljače sekundarnih sirovina (pet ambalaže, kartona, stakla i ostalog) i građane Novog Sada kako bi se povećao procenat količine otpada koji završava u procesu reciklaže.\nIdeja projekta „Heroji reciklaže“ je podsticanje građana da vrše separaciju otpada u svom domaćinstvu, te da putem mobilne aplikacije lako stupe u kontakt sa građanima koji sakupljaju otpad kako bi u dogovorenom roku mogli da im predaju sekundarne sirovine. Time želimo da podržimo marginalizovanu grupu uličnih sakupljača i javno zagovaramo procese donošenja pravnih akata koji će uticati na uređenje ove oblast u Republici Srbiji kao i da povećamo svest građana o značaju zaštite životne sredine.\nPrva etapa projekta podrazumeva hakaton čiji je primarni cilj realizacija mobilne aplikacije „Heroji recikaže“ koja će povezivati građane Novog Sada koji žele da vrše separaciju otpada sa građanima koji sakupljaju sekundarne sirovine. Hakaton predstavlja celodnevni ili dvodnevni događaj koji ima za cilj iznalaženje najboljih rešenja za dati problem i obično uključuje intenzivnu saradnju nekoliko IT stručnjaka.\nNaš hakaton je zamišljen kao događaj u trajanju od 48 časova (petak od 20 h – nedelja do 20h) u kojem će prijavljeni timovi, koji se mogu sastojati od najmanje 4 do najviše 7 članova, raditi na realizaciji mobilne aplikacije „Heroji reciklaže“. Budući da se radi o razvijanju softverskog rešenja u kratkom vremenskom roku, tim kao celina mora imati relevantno iskustvo i biti sposoban da samostalno razvije rešenje.\nPrijave su otvorene do 03. februara i vrše se popunjavanjem forme na našem sajtu, a za prvoplasirani tim obezbeđena je novčana nagrada od 100.000 RSD.\nHakaton će se održati od 07. februara do 09. februara ove godine u prostorijama IT kompanije Vivify Ideas (Laze Nančića 36, Novi Sad).\nPozivamo članove IT zajednice da nam se pridruže i uzmu neposredno učešće u kreiranju aplikacije koja će\nsmanjiti količinu reciklažnog otpada koji završi na deponiji.\nPrethodni tekstSrbima najvažnija bezbednost podataka\nSledeći tekstPočeo projekat „Bezbednost i odgovornost”


BUTTERFLY REZIDENCIJA U MONTESITU - Lux Life luksuzni portal: Moda, Stil, Trendovi, Kolekcije 2014...\nBUTTERFLY REZIDENCIJA U MONTESITU\nOdličnost možete pronaći bilo gde na planeti, od Tasmanije do Sibira, Južne Amerike do Islanda...\nAli, sam centar planete, u ekvatorijalnim regijama, daje nam najbolje opcije života. Evo još jedne neverovatne rezidencije koja će uzburkati vaše emocije – Butterfly Beach rezidencija, u Montesitu u Americi.\nSa dizajnom Maienza-Wilson Interior Design + Architecture, savremena dvospratna kuća je jedna od najmoćnijih rezidencija u Montesitu, i među prvima je dobila LEED sertifikat na Platinum nivou. Ima neke zaista privlačne karakteristike koje se moraju naglasiti kako bi dobila takve počasti. Na primer podno grejanje, fotovoltažne solarne panele koji nisu vidljivi već sakriveni na leptir krovu, a obezbeđuju dovoljno struje za ceo dom, a na krovu su posađene trave otporne na sušu, zarad pasivnog hlađenja.\nIzolacija je urađena Icynene sprej penom, dok se cisterna od 5000 galona nalazi ispod cele konstrukcije i prikuplja kišnicu. Ona navodnjava baštu sa niskom potrebom za vodom koja je dizajnirana da sarađuje sa sveopštim izgledom ove vile, kreirajući Zen atmosferu.\nPROČITAJTE SLEDEĆI TEKST: KALIFORNIJSKA VILA BELLISIMA


Press Online :: Društvo :: Dr Tiodorović upozorava naše turiste koji se vraćaju sa letovanja da su MOGUĆE I KAZNE ako ne poštuju mera nadzora\nBranislav Tiodorović je, gostujući u Jutarnjem programu RTS-a, naveo da su ovom merom želeli da obezbede nadzor nad putnicima koji dolaze iz zemalja gde je visoka stopa aktivnih slučajeva – Crne Gore, Hrvatske, Albanije i Bosne i Hercegovine.\n"Odnosi se na to da pokušamo da sačuvamo jednu dosta dobru situaciju, iako se ona može oceniti ako nesigurna zbog prisustva virusa, mi smo u boljoj situaciji nego sve zemlje oko nas i to daleko boljoj", dodao je Tiodorović.\nSvi detalji do petka\nCilj je, kako kaže Tiodorović, da se jednom merom prevencije obezbedi da se sugrađani jave lekarima u kovid ambulantama ili epidemiolozima i lekarima u zavodima i institutima ili da se makar jave telefonom u kol centre.\n"Sve će to biti jasno potpuno do petka. Čak razmatramo mogućnost da uvedemo elektronsko prijavljivanje da bi na taj način omogućili da što više ljudi sprovede te mere i da na taj način imamo bolji uvid u to šta se dešava sa ljudima koji su boravili na područjima gde su izuzetno loši rezultati", naveo je Tiodorović.\nNe znači da neće biti kažnjavanja\n"Naši građani koji borave tamo treba da shvate da je ovo mera koje je u njihovu korist, za očuvanje njihovog zdravstvenog stanja, njihovih porodica, a na taj način čuvamo i njihove komšije, rođake, kolege na poslu", dodao je doktor.\nUkazao je da deca koja se vraćaju sa letovanja desetak dana ne bi trebalo da idu u školu i fakultet.\n"Zašto da dovodite sebe u neprijatnu situaciju"\n"Oni koji se ne jave, oni rizikuju da će doći u situaciju, možda ćemo dobijati podatke sa granice o tome ko je gde prošao i odakle dolazi, da budu prozvani zbog toga i da moraju da se jave lekaru. Što bi dovodili sebe u neprijatnu situaciju", rekao je Tiodorović.\n"Oni koji ne moraju da se jave u kovid ambulantu, nego se telefonom ili elektronski prijave, njih ćemo kontrolisati na taj način što ćemo ih povremeno, epidemiološke službe, njihov izabrani lekar, službe zavoda za javno zdravlje, pitati u kakvom su stanju i da li je sve u redu i tih desetak dana oni će biti pod tom vrstom nadzora", dodao je Tiodorović.


KINA PODRŽAVA TRAMPA "Okončanje ratnih igara je dokaz da je naš predlog dobar"\nKina je danas saopštila da podržava najavu američkog predsednika Donalda Trampa da će SAD okončati "ratne igre" na Korejskom poluostrvu, uz ocenu da to pokazuje praktičnost kineskog predloga "dvostruke suspenzije".\nTo je izjavio portparol kineskog Ministarstva spoljnih poslova Geng Šuang na konferenciji za novinare u Pekingu, prenosi Rojters.\nKina je predložila "dvostruku suspenziju", prema kojoj bi Severna Koreja prekinula sa nuklearnim i raketnim probama, a Južna Koreja i SAD sa vojnim vežbama, posle čega bi razgovori mogli da počnu.\nAmerički predsednik Donald Tramp juče je, posle samita sa severnokorejskim liderom Kim Džong-unom, najavio da će SAD okončati "ratne igre".\nSi-En-En (CNN) navodi da se to verovatno odnosi na zajedničke vojne vežbe sa Južnom Korejom koje Severna Koreja već dugo ocenjuje provokativnim.\nKim prihvatio USMENU PORUKU od Trampa preko šefa CIA: "Susret sa SAD biće prvi korak ka poboljšanju"


Sajam automobila u Novom Sadu - Peugeot 4007, prvi put u Srbiji - Automagazin\nSajam automobila u Novom Sadu - Peugeot 4007, prvi put u Srbiji\nIako će tržišnu premijeru u Srbiji doživeti početkom sledeće godine, Peugeot 4007 privukao je veliku pažnju javnosti na sajmu automobila u Novom Sadu. Trenutno najpopularniji član Peugeot porodice i prvi terenac sa znakom lava na haubi, model 4007 predstavlja plod saradnje grupacije PSA i Mitsubishi Motors...\nPeugeot 4007 nudi inovativan 4 WD sistem, zatim moćni 2.2 Hdi agregat poslednje generacije i dinamičan paket opreme sa visokim nivoom komfora u vožnji. 4007 dugačak je 4.637, širok 1.806 i visok 1.713 milimetara sa klirensom od 174 milimetra, što obećava sposobnost suočavanja i sa teškim terenima. Model 4007 poseduje 7 sedišta, od kojih su dva u trećem redu i mogu se neprimetno uklopiti u pod prtljažnika.\nPredstavljanjem na sajmu automobila u Novom Sadu, Peugeot 4007 svoju premijeru doživeo je i na tlu jugoistočne Evrope, što je veliki uspeh kompanije Verano Motors, generalnog zastupnika automobila marke Peugeot za Srbiju. Goran Sarić - Automagazin


Spahić: Vakcinu protiv gripa primilo 220 građana – Sandzaklive.rs\n1 416 1 minuta čitanja\nVakcinu protiv sezonskog gripa je u Novom Pazaru do sada primilo 220 građana, a na raspolaganju je još oko 3.000 doza, rekao je danas direktor Zavoda za javno zdravlje u ovom gradu Šefadil Spahić.\nOn je za radio Sto plus izrazio zadovoljstvo dosadašnjim odzivom građana na vakcinaciju protiv sezonskog gripa koja je počela pre nedelju dana.\n“Dom zdravlja je prvo dobio 1.400, a potom još 2.000 doza i biće ih dovoljno za sve one koji žele da je prime. Ovu vakcinu trenutno najviše primaju osobe starije od 65 godina, a naša preporuka je da svi oni koji su se od korona virusa zaštitili vakcinom prime i vakcinu protiv sezonskog gripa”, naveo je Spahić.\nDodaje da se vakcina protiv sezonskog gripa može primiti istovremeno kada i vakcina protiv kovida 19 samo u različite ruke, i da je to moguće na nekoliko punktova u gradu.\nPrvu dozu vakcine protiv korona virusa u Novom Pazaru do sada je primilo 26.446 građana, revakcinisano je 24.600, dok su buster dozu primile 3.034 osobe.\nŠefadil Spahić Vakcine\nEne,ima gripa,dosad bila samo korona,haha !


SIPA istražuje gdje su nestali milioni maraka\nPripadnici Državne agencije za istrage i zaštitu (SIPA) upali su u četvrtak u prostorije "Hidrogradnje" radi prikupljanja dokumenata o navodnom pranju novca i nelegalnom prisvajanju više miliona maraka, saznaje "Dnevni avaz".\nRačun u Beču\nInspektori su u jutarnjim satima počeli prikupljanje dokaza o počinjenim krivičnim djelima u sjedištu kompanije u ulici Hamdije Kreševljakovića, u centru Sarajeva, potvrđeno nam je iz više izvora.\nPrema našim informacijama, predmet istrage je novac koji je svojevremeno prebačen na skrbnički račun u Beču. S tog računa vraćen je tek dio novca, dok se ostalom dijelu, a riječ je o više miliona maraka, gubi svaki trag. Druga tačka po kojoj se provode policijske aktivnosti jeste 1,1 milion maraka koji je podijeljen bez ikakve evidencije.\nU "Hidrogradnji", navodno, postoji tek rukom pisani spisak ljudi koji su dobili ovaj novac, ali ne i zvanična evidencija u računovodstvu, što ukazuje na to da je riječ o zloupotrebi novca u ovoj kompaniji koja je u većinskom državnom vlasništvu.\nNavodno pranje i pronevjera novca dešavali su se od 2006. do 2008. godine, kada je direktor preduzeća bio Semin Mašić.


Svjetski dug premašio 100 biliona dolara\nUkupni obim duga u svijetu premašio je 100 biliona (100 hiljada milijardi) dolara, pokazali su podaci Banke za međunarodna poravnanja (BMP) objavljeni u njenom tromesečnom izvještaju.\nOd sredine 2007. godine, kada su se pojavili prvi znaci predstojeće krize, do sredine 2013. godine, svjetski dug je povećan više od 40 odsto, sa 70 biliona dolara, jer su od finansijske krize države aktivno pozajmljivale sredstva da bi izvukle privrede iz recesije, a kompanije su koristile niske kamatne stope.\nU tom periodu ukupna kapitalizacija na svjetskim berzama pala je za 3,85 biliona dolara, na 53,8 biliona, prenijela je agencija Blumberg.\nImajući u vidu značajan rast državne potrošnje posljednih godina, vlade (centralne, regionalne i lokalne) bile su najveći emitenti duga, ukazuju analitičari BMP iz Bazela.\nVrijednost dužničkih hartija SAD u opticaju skočila je na rekordnih 12 biliona dolara, sa 4,5 biliona dolara 2007. godine. Kompanije su za to vreme emitovale obveznice ukupne vrednosti više od 21 bilion dolara.\nPrema podacima Banke Amerike Meril Linč, prinosi svih oblika dužničkih hartija, uključujući državne, korporativne i hipotekarne obveznice, u prosjeku iznose dva odsto, u odnosu na više od 4,8 odsto 2007. godine.


HomeVestiVučić: Mnogo iskušenja pred nama, nadam se još boljim rezultatima\n„Uveren sam da ćemo sledeću slavu dočekati u još boljem raspoloženju, sa boljom i izglednijom budućnošću za naše građane, manjom nezaposlenošću i manjim javnim dugom. Za sve to mora mnogo da se radi, ali i da se borimo i da čuvamo naš narod na KiM i naše svetinje, da očuvamo mir i stabilnost“, rekao je predsednik Vučić na obeležavanju stranačke slave u sedištu SNS.\n„Nemojte da se plašite teških vremena. Tamam kada mislimo da smo rešili probleme, mi imamo neke druge probleme u regionu. Nadam se da ćemo u miru, uz trud i napor u narednih godinu dana ostvarimo još bolje rezultate“, rekao je Vučić, zahvaljujući na gostoprimstvu stranačkim kolegama.\n„Hvala svima u SNS koji su stvorili stranku koja je ubedljivo najviše kritikovana, ali i koja osvaja ubedljivo najviše glasova naroda“, zaključio je Vučić.\n„Srbija postaje bolje mesto za život u svakom smislu“, naveo je on i dodao da je to zahvaljujuci dobrom temelju koje je Aleksandar Vučić kao premijer postavio.\n„Moramo biti spremni da odgovorimo na sve izazove i iskušenja, jer moramo da odbranimo sve što smo osvojili, a osvojili smo da građani odlučuju ko će da vodi zemlju i to ne smemo nikada da prepustimo nekom drugom“, istakao je Jovanov.\n„Mi gledamo da nikoga ne uvredimo i da se ne mešamo u unutrašnje stvari, ali moram da priznam da ne razumem odluku da vi zabranjujete ljudima da misle i da imaju drugačiji pogled na prošlost“, rekao je predsednik Vučić novinaria na obeležavanju stranačke slave i dodao da ipak ne može da razume sprečavanje ljudi da iznesu svoj pogled na stvari, koji je drugačiji od aktuelne vlasti.\n„Kod nas imate onih koji događaje iz 41. i 45. gledaju na drugačiji način, i od Aneksione krize, Balkanskih ratova, i niko nije imao problem da se okupi“, rekao je Vučić.\n„Mi poštujemo drugačije stavove, činjenice i istoriju. Ako neko misli drugačije, mi nećemo da ga sprečimo da tako nešto misli“, dodao je predsednik Vučić.


Od naredne nedelje u funkciji će biti novi elektronski integrisani sistem državnih organa koji će pomoći državi i građanima u efikasnijoj borbi protiv pandemije kovida. Građanima će rešenja Sanitarne inspekcije i druga bitna obaveštenja u vezi zdravstvenih mera koja treba da preduzimaju biti elektronski kreirana i dostavljana putem Portala eZdravlje www.e-zdravlje.gov.rs i Portala eUprava www.euprava.gov.rs .\nOsnovni cilj je da se različiti informacioni sistem međusobno povežu kako bi se epidemiološki nadzor učinio efikasnijim i da se informacija o tome da je građanin prešao granicu ili da je zaražen kovid virusom prosleđuje različitim državnim organima, a eventualne mere nadzora elektronski generišu, izriču i dostavljaju građanima. U tom smislu je izvršena integracija informacionih sistema Ministarstva zdravlja, Instituta za javno zdravlje „Dr Milan Jovanović Batut“, Ministarstva unutrašnjih poslova, Kancelarije za IT i eUpravu i Ministarstva pravde. Novi elektronski integrisani sistem će omogućiti da, ukoliko se potvrdi da je lice pozitivno ili je bilo u kontaktu sa pozitivnom osobom, kao i ako dolazi iz rizičnih zemalja u kojima je epidemija u porastu, ta informacija bude prosleđena u sistem eInspektor Sanitarne ili Granične sanitarne inspekcije. Rešenje o izrečenoj meri izolacije, kao i prekidu mere, kreira se u elektronskom obliku i dostupno je građanima istog trenutka nakon isticanja mere putem Portala eZdravlje ili Portala eUprava, kao i Ministarstvu unutrašnjih poslova radi kontrole poštovanja izrečene mere. U slučaju da se mera izolacije prekrši, inspektor kreira prekršajne prijave koje se elektronskim putem dostavljaju sudu radi daljeg postupanja i pokretanja postupka.\nPodsećamo građane o trenutno dostupnim elektronskim uslugama vezanim za pandemiju korona virusa.\nNa Portalu eZdravlje (www.e-zdravlje.gov.rs) su dostupne usluge: test samoprocene na kovid kako za građane koji su se vratili u zemlju i koji moraju da budu pod posebnim zdravstvenim nadzorom, tako i za one koji su u zemlji i žele da provere da li simptomi koje osećaju upućuju na kovid ili ne. Takođe, na Portalu eZdravlje građani mogu videti svoj rezulat testa nakon PCR testiranja. Pristup Portalu eZdravlje je moguć ili sa brojem zdravstvene kartice i LBO brojem, ili direktno sa nalogom građana na Portalu eUprava (eID). Od ponedeljka 12. oktobra na Portalu eZdravlje će biti omogućena i usluga samoprocene na kovid radi posebnog zdravstvenog nadzora i za strane državljane.\nNa Portalu eUprava (www.euprava.gov.rs) građani mogu elektronski da zakažu termin za PCR testiranje na lični zahtev u nekoj od 26 laboratorija u 22 gradova širom Srbije. Ova usluga je omogućene svim državljanima Srbije i stranim državljanima, bez prijavljivanja na Portal. Zakazivanje termina može biti izvršeno i za najviše 5 članova porodice. Podsećamo da je svim građanima je omogućeno da, ukoliko prilikom PCR testiranja, ostave svoju adresu elektronske pošte ili broj mobilnog telefona, stigne obaveštenje da je PCR test završen, a sam rezultat PCR testiranja se prosleđuje putem elektronske pošte. Ukoliko građani zaborave da ostave elektronsku poštu ili mobilni telefon prilikom testiranja, mogu se prijaviti za ovu vrstu obaveštavanja takođe putem Portala eUprava, bez obzira da li imaju nalog na Portalu.\nNa portalu Doniraj plazmu www.donirajplazmu.gov.rs građani koji su se oporavili od kovida i koji u svom organizmu imaju dragocena antitela stvorena tokom borbe sa ovom bolešću, mogu da se prijave ukoliko žele da doniraju krvnu plazmu. Na ovaj način mogu da pomognu u lečenju obolelih.


Potpisan ugovor sa opštinom Vrnjačka Banja\nFudbalski klub Crvena zvezda potpisao je četvorogodišnji ugovor o poslovno-tehničkoj saradnji sa opštinom Vrnjačka Banja gde će u hotelu "Tonanti" prvi tim našeg kluba ovog leta obaviti deo priprema za novu sezonu.\nPosebno zadovljstvo povodom potpisivanja ugovora izrazio je predsednik našeg kluba Svetozar Mijailović.\n- Ovo je saradnja koja karakteriše Crvenu zvezdu – da se druži sa najboljima u oblasti u kojoj ona ima veliku mogućnost da ostvari ciljeve svog sportskog uzdizanja, a sa druge strane da uživa uslove koje naši partneri pružaju. Vrnjačka Banja je destinacija, ako se držimo starog naziva, poznata pod imenom “Kraljica banja” u Srbiji, ako ne i u regionu. Ovo je u neku ruku nastavak saradnje. Sećam se dobro i tada sam bio u klubu, daleke 1991. godine, koja je vezana za najveći uspeh naše Zvezde, kada je tadašnji trener Vladica Popović odveo ekipu na pripreme u Vrnjačku Banju, a potom i u Tokio gde se Zvezda popela na krov sveta. Verujem da će taj uspeh, koji je te 1991. godine ostvaren, biti dobar znak za nastavak uspešne saradnje sa Vrnjačkom Banjom. Takođe, verujem da ćemo se zajedno uzdizati do velikih visina koje očekuju ljudi u Vrnjačkoj Banji, ali i mi u Crvenoj zvezdi – istakao je Mijailović.\nPredsednik opštine Vrnjačka Banja Boban Đurović nije krio zadovoljstvo povodom saradnje sa najtrofejnijim klubom u Srbiji.\n- Želim da izrazim veliko zadovoljstvo što je opština Vrnjačka Banja postala partner Crvene zvezde, kao i što smo uz podršku agencije “Sportplus” obezbedili potpisivanje četvorogodišnjeg ugovora o saradnji između naše opštine i Crvene zvezde. Vrnjačka Banja je postala centar sportskog turizma. Ono što jeste ideja i motiv jesu upravo najbolji fudbaleri u Srbiji budu u Vrnjačkoj Banji. Vrnjačka Banja je svojim kapacitetima i sportskom infrastrukturom odgovori najvišim zahtevima. Očekujem da ćemo odgovoriti svim zahtevima Crvene zvezde i verujem da će ova saradnja imati obostranu korist i zadovoljstvo – rekao je Đurović.\nNaravno, direktor hotela “Tonanti” u kojem će biti smešteni naši prvotimci Aleksandar Gvozdić rekao je šta to očekuje crveno-bele u tom hotelu.\n- Čast je biti na stadionu Rajko Mitić, a još veća što ćemo ugostiti najveći klub u Srbiji, kao i u staroj Jugoslaviji. Hotel “Tonanti” je počeo sa radom prošle godine, i posle nepunih godinu dana rada dobio je brojna priznanja i ostvario odlične rezultate. Naš hotel raspolaže sa 146 soba opremljenih u kategoriji pet zvezdica sa velikim konferencijskim blokom. Takođe, imamo dva restorana, pansionski i “a la kart”, kao i spa centrom koji je rasprostranjen na 1700 kvadrata, zatvorenim i otvorenim bazenom kao i svim pratećim sadržajima koji su potrebni. Spremni smo da pružimo najbolju uslugu u skladu sa potrebama šampiona Srbije – podvukao je Gvozdić.


Mentalno zdravlje i mediji – od senzacionalizma do dobre medijske prakse « Blog o socijalnom uključivanju\n„Kako to da se jedan mladi lekar prijavio na audiciju i koju biste emisiju radili“, pitali su me na početku razgovora davne 1990. godine, na audiciji za prijem novih lica na popularnom Trećem kanalu Radio-televizije Srbije (3K RTS). A motiv da se kao mladi lekar odlučim na takav korak bila je upravo želja da se o zdravlju više i na odgovarajući način govori u medijima, na način koji ljudi razumeju i o temama koje su im zaista važne. A jedna od tema koja to svakako zaslužuje je mentalno zdravlje.\nMnogo godina kasnije, rezultati mnogih istraživanja i dalje govore u prilog tome da se mentalnom zdravlju u medijima ne pridaje odgovarajuća pažnja, da su mediji dominantno fokusirani na mentalne poremećaje i sa njima povezane negativne događaje, dok se znatno ređe govori o pozitivnim aspektima mentalnog zdravlja i značaja koje ono ima kako za pojedince, tako i za društvo u celini. A zašto je to važno – zato što mediji mogu biti značajni saveznici u iniciranju javne debate, unapređenju nivoa informisanosti i znanja, stvaranju povoljne klime za promenu stavova, prevazilaženju predrasuda, stigmatizacije i diskriminacije, kao i za unapređenje kvaliteta života osoba sa iskustvom mentalnih poremećaja i mogućnosti za njihovu optimalniju socijalnu integraciju.\nInformativna i obrazovna funkcija medija\nMasovni mediji predstavljaju sastavni deo života savremenog čoveka i značajan činilac savremene kulture i društva. Kao izuzetno moćna društvena institucija, mediji imaju značajnu ulogu u informisanju, neformalnom obrazovanju, kao i u oblikovanju društvenih vrednosti. Zbog svega toga imaju značajno mesto i odgovornost i kada je reč o zaštiti i unapređenju zdravlja ljudi, a posebno kada se ima u vidu da medijsko predstavljanje može uticati na razumevanje, stavove i promenu ponašanja u vezi sa zdravljem. Značaj i ulogu medija, a posebno javnog medijskog servisa, u zdravstvenom informisanju i edukaciji stanovništva potvrdila je svakako i pandemija Kovid-19.\nKada govorimo o mogućem uticaju medija na mentalno zdravlje, uobičajeno se razmatraju dva aspekta, od kojih se jedan generalno odnosi na uticaj samog programskog sadržaja medija, a drugi na sadržaje koji su neposredno u vezi sa mentalnim zdravljem. Uloga televizije se naglašava jer je kao medij vrlo popularna i lako dostupna, a rezultati brojnih istraživanja potvrđuju da je, i pored sve izraženije orijentacije na zabavne sadržaje, značajan izvor informisanja u oblasti mentalnog zdravlja.\nNa značaj medija u oblasti prevencije i promocije mentalnog zdravlja ukazuje i Svetska zdravstvena organizacija, koja je kao deo globalne inicijative za prevenciju samoubistva objavila 2000. godine publikaciju „Prevencija samoubistva: priručnik za stručnjake zaposlene u medijima“. U priručniku se navodi da je samoubistvo ozbiljan zdravstveni i društveni problem, čija prevencija obuhvata niz aktivnosti, uključujući efikasno lečenje mentalnih poremećaja, kontrolu faktora rizika iz okruženja, do informisanja i podizanja svesti javnosti, koji predstavljaju ključne elemente programa za prevenciju samoubistva. Ističe se i da način na koji mediji izveštavaju o slučajevima samoubistva i publicitet koji ih prati mogu uticati podsticajno na ranjive osobe, ali i da mogu imati aktivnu ulogu u prevenciji samoubistva. Slične preporuke važe i kada se radi o nasilju.\nMentalno zdravlje u medijskom ogledalu\nAnalize pokazuju da su medijski sadržaji najčešće fokusirani na negativne aspekte u vezi sa mentalnim poremećajima, posebno nasilje, što aktivno doprinosi oblikovanju i održavanju predrasuda i stereotipa o osobama sa mentalnim poremećajima kao o opasnim i nepredvidivim, ali i brojnih stereotipa o psihijatriji i zdravstvenim ustanovama za zaštitu mentalnog zdravlja.\nKao jedan od nedostataka sadašnje organizacije zaštite mentalnog zdravlja upravo se navodi rasprostranjena stigma u vezi sa mentalnim poremećajima i ističe da tome u značajnoj meri doprinosi senzacionalistički pristup medija i neadekvatno informisanje javnosti. U strateškom dokumentu „Program o zaštiti mentalnog zdravlja u Republici Srbiji za period 2019-2026. godine“ ističe se da mentalno zdravlje mora biti unapređivano zajedničkim naporima celokupne zajednice i ukazuje na značaj i potrebu uključivanja medija „zbog procesa destigmatizacije, prevencije mentalnih poremećaja i unapređenja mentalnog zdravlja“, a posebno zbog značajne uloge medija u javnom zastupanju i zagovaranju za unapređenje mentalnog zdravlja, kroz kreiranje pozitivnih društvenih stavova prema ovoj problematici.\nU Helsinškoj deklaraciji – Deklaraciji o mentalnom zdravlju za Evropu, koja je usvojena 2005. godine, Svetska zdravstvena organizacija kao prvi od prioriteta ističe: „Negovati svest o važnosti mentalnog zdravlja.“ Kako, dakle, mediji mogu da pomognu u tome – planskim i kontinuiranim informisanjem o važnim temama u ovoj oblasti, pružanjem pouzdanih i sveobuhvatnih informacija, izborom relevantnih i kompetentnih sagovornika, informisanjem o tome gde i na koji način se može obratiti za pomoć i drugo. Podjednako je važna i uloga medija u pružanju mogućnosti osobama sa iskustvom mentalnih poremećaja, njihovim udruženjima i članovima njihovih porodica da govore o suočavanju sa ovim zdravstvenim problemima i poteškoćama na koje nailaze. Posebno su značajne životne priče i svedočanstva ljudi koji su se oporavili, zbog toga što mogu doprineti boljem razumevanju mentalnog zdravlja i ohrabriti druge da blagovremeno potraže stručnu pomoć.\nIlustracije radi, „Dobrota/ljubaznost – kao odgovor na pandemiju“ bio je moto televizijske kampanje koju je Britanska nacionalna televizija (BBC) realizovala tokom Nedelje unapređenja svesti o mentalnom zdravlju u Velikoj Britaniji, od 18. do 24. maja 2020. godine. Osim emitovanja spotova sa ovom porukom, BBC je snimio i seriju dokumentarnih emisija u kojima su ljudi govorili o dobrim delima koja su učinili tokom pandemije, a sagovornici su bili i ljudi kojima je pružena neka vrsta pomoći. Istaknuto je da dobrota/ljubaznost jača veze među ljudima i produbljuje solidarnost, da doprinosi individualnom i kolektivnom mentalnom zdravlju, kao i da doprinosi osećanju pripadnosti, pomaže u redukciji stresa, jača osećanje samopouzdanja i optimizma.\nPolazeći od toga da mediji ne predstavljaju samo odraz naše stvarnosti, već i da aktivno učestvuju u njenom oblikovanju, kako ističu teoretičari, pomozimo im da je onda oboje sadržajima u kojima će biti više prostora za zaštitu i unapređenje mentalnog zdravlja, kao ključne komponente zdravlja i jedne od osnovnih ljudskih vrednosti.\nLekar, specijalista psihijatrije, doktorirala u oblasti mentalnog zdravlja i medija. Dugogodišnje iskustvo u radu na televiziji, kao autorka, novinarka i urednica programa iz oblasti medicine (Radio-televizija Srbije, Kanal Zdravlja, TV HRAM). Urednica i autorka više knjiga i radova iz oblasti medicine i mentalnog zdravlja, uključujući i ediciju popularnih knjiga „Pomozite sami sebi“ u izdanju RTS-a.


Kragujevac intenzivira rad Socijalno-ekonomskog saveta – Veliki Park\nKragujevac intenzivira rad Socijalno-ekonomskog saveta\nAktiviranje rada Socijalno-ekonomskog saveta grada Кragujevca, osnovanog pre 10 godina, bila je jedna od tema 87. redovne sednice Socijalno-ekonomskog saveta Republike Srbije održane u Кragujevcu.\nPrema rečima predsedavajućeg Saveta Miloša Nenenzića, koji je ujedno i predsednik Unije poslodavaca Srbije, održavanjem sednica van Beograda, želimo da motivišemo odnosno da osnujemo ili aktiviramo SES u svakom gradu ili opštini i da između sebe sarađuju.\nКragujevac je industrijski grad, a prava radnika ovde su uvek bila poštovana. U tome su radnici imali podršku lokalne vlasti, ne samo aktuelne, nego i svih prethodnih, rekao je gradonačelnik Radomir Nikolić. Nažalost, Socijalno-ekonomski savet grada Кragujevca ne zaseda redovno, ali to ne znači da nemamo dijalog i da ne komuniciramo među sobom. O svim problemima koje smo imali u prethodnom periodu, informisali smo jedni druge i dogovarali se sa predstavnicima poslodavaca i sindikata. Od 2010. godine kada je krenuo projekat FCA i intenzivno zapošljavanje, nismo imali velikih problema, osim 2017. godine kada je došlo do otpuštanja u toj kompaniji.\nNa današnjoj sednici postigli smo dogovor da intenziviramo rad, institucionalizujemo sve što smo do sada činili, podnosimo izveštaje o našem radu i preuzimamo akcije koje poteknu od republičkog SES – a.\nIstovremeno, iskoristili smo priliku, kazao je Nikolić, da predstavnicima resornih ministarstava ukažemo na neke od problema kao što je stuktura granskih kolektivnih ugovora koji su vezani za lokalne samouprave. Bilo bi dobro da se razmisli o pravom trenutku za ukidanje zabrane zapošljavanja i mogućnosti uvećanja zarada u javnom sektoru. Apsolutno cenimo sve napore i sve što je zahvaljujući tim merama postignuto. Кragujevac je uspeo da se finansijski stabilizuje, ali istakao je gradonačelnik Nikolić, dolazi vreme kada nas ta akta sprečavaju da dalje napredujemo.\nNa sednici Socijalno-ekonomskog saveta Srbije bilo je reči i o kaznenim poenima za odlazak u penziju pre 65 godine. Reč je o 23.000 penzionera koji na godišnjem nivou zbog kaznenih poena ostaju uskraćeni za 2,5 penzije. Naš je predlog, kazao je Ljubisav Orbović predsednik Saveza samostalnih sindikata Srbije, da se kazneni poeni ukinu posle 65 godine, i najavio da će se o tom problemu razgovarati i na sledećoj sednici.\nBilo je reči o štrajkovima koji nisu zatvoreni ugovorom, pokazali smo nezadovoljstvo efektima kolektivnog pregovaranja, ali i malim brojem kolektivnih ugovora koji su održivi, istakao je Zoran Stojiljković predsednik Ujedinjenih granskih sindikata „Nezavisnost“.\nSocijalno – ekonomski savet Srbije ušao je u pregovore o saradnji sa SES Francuske, a sledeća sednica biće održana 25. marta u Beogradu sa članovima SES Grčke i Republike Srpske.


Oštra Luka - Budžet EU bez plana za proširenje\nBudžet EU bez plana za proširenje\nEvropska komisija je izradila budžetski okvir za naredni šestogodišnji period 2021-2027, gdje se od manjeg broja zemalja članica traži više finansijskih sredstava za povećani budžet.\nMeđutim, novi prijedlog o budžetskom okviru ne predviđa odvajanje sredstava za dalje proširenje, iako ovaj vremenski period obuhvata i indikativni datum kada bi trebale Srbija i Crna Gora da uđu u EU. Evropski komesar za budžet Gunther Oettinger je prilikom predstavljanja naglasio da “niti jedan euro nije odvojen za potencijalne članice”.\nVišegodišnji financijski okvir obuhvata period od 2021. do 2027. i predviđa 1.087 milijardi eura, što predstavlja povećanje od 1,1 odsto za bruto naciolani dohodak, ali isključuje Britaniju, čiji odlazak iz evropske porodice je predviđen za narednu godinu.\nPoznavaoci prilika tvrde da budžet ne može biti konačni indikator da EU neće primiti nove članice u datom periodu.\nDušan Reljić, iz njemačkog Instituta za međunarodne i sigurnosne poslove, u razgovoru za Radio Slobodna Evropa tvrdi da se u budžetskom okviru ne planira novac za proširenje. “Ako zatreba, kao u slučaju Hrvatske 2013. godine, onda se preraspodjele postojeća sredstva ili se zatraži u nekom trenutku dopuna budžeta”, objašnjava Reljić.\nSrđan Cvijić iz briselske kancelarije Fonda za otvoreno društvo takođe smatra da se na osnovu prijedloga budžeta ne može zaključiti da su briselske institucije svjesne da u narednom periodu (do 2027 godine) neće doći do prijema novih članica. Za Cvijića je od suštinke važnosti da je Evropska komisija uspela da poveća predpristupna davanja te da se “jasno definišu geografski prioriteti, među kojima je i Zapadni Balkan koji je izdvojen od Turske”. Izdvajanje Turske je važno jer je zbog velikog broja stanovništva ova zemlja dobijala najveći dio iz predpristupnih fondova.\nU budžetskom okviru za naredni period, predpristupna davanja su povećana sa trenutnih 12 milijardi eura na 14,5 milijardi eura. Ovi instrumenti (IPA) su na raspolaganju zemljama koje imaju perspektivu evropskih integracija, prije punopranog članstva, odnosno zemljama regiona, kao i Turske.\nJudy Dempsey iz nevladine organizacije Carnegie Europe smatra da je upravo povećanje predpristupnih sredstava dobra vijest za Zapadni Balkan te da se tu moraju fokusati na zemlje regiona time što će adekvatno koristiti novac iz IPA fondova. Povratak regiona u evropsku agendu je, prema njoj, najveće i najvažnije dostignuće.\nObeshrabrujući signali iz Brisela\nIako eksperti tvrde da se u prijedlogu budžet obično ne uvrštava proširenje, vrijedi naglasiti da je u maju 1999. godine potpisana financijska perspektiva za period 2000-2006. gde su onomad obezbeđeni “neophondi resursi za finansiranje proširenja” koje je uslijedilo pet godina kasnije, kada je u maju 2004. došlo do takozvanog “big bang” proširenja i EU je porasla sa 15 na 25 članica.\nU februarskoj strategiji za Zapadni Balkan naglašava se da je budžetski okvir odraz politčkih prioriteta EU.\n“U višegodišnjem financijskom okviru, moraju se uzeti u obzir potrebe za pripreme za pristupanje, gdje će biti uključene i posebne odredbe za proširenje”, stoji u strategiji za Zapadni Balkan objavljenoj dva mjesca prije izrade budžetskog okvira.\nAko se uzme u obzir izreka “prati trag novca” onda se može zaključiti da su evropske institucije svjesne da do 2027. neće doći do daljeg proširenja EU. Međutim, iako eksperti isključuju opciju budžeta kao indikatora te pretpostavke, postoji niz nagovještaja da Brisel odstupa od datog datuma koji se pojavio u ovdašnjoj retorici samo šest mjeseci ranije.\nOd famoznog godišnjeg govora predsednika Evropske komisije Jean-Clauda Junkera, koji je prošlog septembra rekao da očekuje prijem Srbije i Crne Gore “do 2025. godine”, ovaj vremenski rok je počeo da gubi na težini. U februarskoj Startegiji za Zapadni Balkan koja je objavljena kao posljedica Junkerovog govora, godina 2025. postaje “indikativan datum”, a nedavno se od najviših zvaničnika čuje da bi zemlje mogle postati članice 2025. godine “samo u najboljem mogućem slučaju”, kako je nedavo istakao generalni-direktor za proširenje Christian Danielsson.\nDva su razloga za ovo razvodnjavanje. Prvi razlog stoji u činjenici da u EU u ovom trenutku nema raspoloženja da se govori o proširenju, a drugi razlog je faktičko stanje u samim zemljama regiona koje su daleko od ispunjavanja ključnih kriterijuma, što je potvrđeno i u posljednjem paketu izveštaja za svaku zemlju pojedinačno.\nJudy Dempsey iz Carnegie Europe upozorava da je do 2025. veoma kratak rok.\n“Ta 2025. godina je ‘iza ćoška’, a zemlje regiona moraju još mnogo toga da obave. U ovom trenutku one su veoma daleko, a mnogo treba da se uradi na oba fronta. Reforme su potrebne kako na Zapadnom Balkanu tako i unutar EU institucija”, izjavila je Judy Dempsey za RSE.\nI Dušan Reljić upozorava da signali iz važnih evropskih prestonica oko proširenja do 2025. godine nisu ohrabrujući. Prema njemu, veoma je bitna nedavna izjava francuskog predsjednika Emmanuela Macronna koji je rekao da prvo treba jačati postojeću EU a tek posle da usledi proširenje, ili prethodni stav zvaničnog Berlina koji ne želi da se obavezuje datumima jer se ocjenjuje da se time umanjuje spremnost Zapadnog Balkana da poštuje zahtjeve EU.\nJudy Dempsey podvlači da bez obzira na realnu nespremnost zemalja regiona da do 2025. postanu članice, briselske institucije namjerno odstupaju od obavezivanja datumima zbog unutrašnjih problema.\n“Nije korisno uvrstiti veliko P (od proširenja) u ovom veoma komplikovanom trenutku za EU”, izjavila je Dempsey.\nZa Srđana Cvijića, trenutno negativno raspoloženje među članicama EU oko proširenja ide u korist lokalnim političarima na Zapadnom Balkanu, naročito u zemljama koje predvode u procesu EU integracija, odnosno Crnoj Gori i Srbiji.\n“Ako se demokratsko nazadovanje nastavi, gotovo sigurno će tamošnji lideri propustiti priliku da ostvare decenijski san građana. Oni će najvjerovatnije sami biti krivi za odloženo članstvo, a krivicu za to će prebaciti na Brisel”, smatra Cvijić. “Postoji ozbiljna zabrinutost da 2025. godina nije toliko daleko, a situacija je loša, ali je loša je zbog unutrašnjih okolnosti u ovim zemljama”, podvlači Cvijić.\nNalazite se ovdje: NaslovnicaVijestiSvjetske VijestiBudžet EU bez plana za proširenje


Grad uvodi red na obalama, novi propisi za splavove\nTanjug 9. februara 2019. 11:16\nBEOGRAD – Grad Beograd će uskoro završiti popis splavova na kojima se obavlja ugostiteljska delatnost i tokom proleća biće izrađen Plan o postavljanju plutajućih objekata kojim će biti definisane zone u kojima mogu da se nalaze, kao i jasna pravila prema kojima će moći da nastave da posluju, najavio je zamenik gradonačelnika Beograda Goran Vesić na TV Prva.\nKako se navodi u saopštenju gradskog Sekretarijata za informisanje, on je podsetio da je krajem prošle godine donet novi Zakon o vodama na osnovu kojeg je Grad Beograd 1. februara počeo popis svih splavova na kojima se obavlja ugostiteljska delatnost, a koji se nalaze na teritoriji grada.\n„Popis će do kraja tekućeg meseca završiti JVP ‘Beograd vode’ i tada će početi izrada Plana o postavljanju plutajućih objekata na teritoriji Grada Beograda. Plan će definisati određene zone, kao i šta sve može da se nalazi u okviru tih zona, recimo ugostiteljstvo ili neka druga delatnost. Na osnovu toga ćemo najkasnije do kraja maja imati plan na osnovu kojeg ćemo pripremiti novu Odluku o postavljanju splavova“, rekao je Vesić.\nOn je precizirao da će nova odluka definisati obaveze vlasnika splavova i obaveze Grada.\n„Vlasnici splavova će imati obavezu da održavaju i čiste deo priobalja koji ‘zauzimaju’. Odluka će biti doneta u junu i na taj način ćemo definisati i lokacije na kojima se mogu nalaziti splavovi čija je delatnost ugostiteljstvo. Takvi objekti će biti u zonama i imaće obavezu da Gradu plaćaju naknadu po kvadratnom metru. Važno je naglasiti da će u ovu problematiku biti uvedene i institucije koje se bave urbanizmom, pa će svaki splav morati da ima i njihovu saglasnost, a ne da svaki objekat izgleda onako kako vlasnik odluči“, rekao je Vesić.\nOn je dodao da će biti određene i zone u kojima splavovi mogu da se nalaze, alli će to biti uglavnom zone gde se splavovi sada nalaze, tako da neće biti velikih promena.\nVesić je rekao i da će Gradski zavod za veštačenje odrediti početnu cenu koji će vlasnici moći da prihvate, nakon čega će dobiti ugovor sa Gradom prema kojem će plaćati svoje obaveze, a ako neko od vlasnika ne bude izmirivao obaveze, izgubiće pravo na mesto, koje će potom biti ponuđeno na konkursu, a pravo da postavi splav dobiće onaj ko ponudi najviše.\nOn je istakao da više neće biti moguće da na gradskim obalama stoje olupine koje služe samo da bi neko zadržao mesto, jer će ova oblast u potpunosti biti uređena.\nVesić je rekao i da Grad Beograd trenutno priprema čitav niz odluka u vezi s bukom, ali je podsetio da je za to potrebna izmena zakonskih propisa na kojima Grad radi s Ministarstvom za zaštitu životne sredine.\n„Očekujem da će ti propisi biti izmenjeni u narednih nekoliko meseci, kako bismo se efikasnije borili s tim problemom. Naša ideja je da komunalni policajci i inspektori mere buku, a ne da to radi, kao što je sada slučaj, ovlašćena firma čiji predstavnici na lice mesta dođu pet ili šest dana nakon prijave građana. Želimo da postoje jasno definisane sankcije za one koji krše propise koji se odnose na buku“, rekao je zamenik gradonačelnika.\nDodao je da Grad zajedno s Građevinskim, Mašinskim i Elektrotehničkim fakultetom radi na izradi studije koja će definisati šta bi sve ugostiteljski objekti trebalo da poseduju ako žele da emituju muziku posle određenog vremena, čime će biti određeno kakvu vrstu zaštitu od buke moraju da poseduju ti objekti, odnosno koje građevinske radove moraju da sprovedu kako bi emitovali muziku bez remećenja mira i života građana.\nVesić je zaključio da će ove godine biti rešeno dosta komunalnih problema koji opterećuju građane i podsetio da će dekorativna rasveta biti ugašena i demontirana nakon proslave Dana državnosti, 15. i 16. februara.\nNisu još porusene Nikolićeve i ostale bespravno podignute vikendice u zabranjenoj zoni na obali Save..\nDirnuli su u osinjak, SNS gubi tlo pod nogama


NOVE PRIJETNJE Testiranje dalekometnih projektila\nNije postignuto konačno rješenje za denuklearizaciju Sjeverne Koreje\nSjevernokorejski državni mediji nisu naveli puno detalja o oružju, no analitičari smatraju da se vjerovatno ne radi o ponovnom testiranju dalekometnih projektila za koje je SAD jasno dao na znanje da ih doživljava kao prijetnju.\nNakon posljednjeg sastanka dvojice državnih vođa, nije postignuto neko konačno rješenje glede denuklearizacije Sjeverne Koreje. Naime, u februaru su se sastali predsjednici Donald Tramp (Trump) i Kim Jong-un u glavnom gradu Vijetnama Hanoiju da bi pregovarali o smanjenju nuklearnog naoružanja Sjeverne Koreje, ali nisu uspjeli postići konkretan dogovor.\nProšle sedmice je Kim Jong-un izjavio da bi za nastavak pregovora Donald Tramp trebao imati "pravilan stav".\nAnalitičari smatraju da se vjerovatno radi o projektilima kratkog dometa.\nTramp: Sankcije Pjongjangu ostaju na snazi\nTramp i Kim u poruci na papiriću o nuklearnom oružju\nDiplomatija Sjeverne Koreje i Vašingtona prilično živa, i pored neuspjeha u Vijetnamu


Zbrinut "Magnohromov" istorijski otpad\nHome / Ekologija / Zbrinut “Magnohromov” istorijski otpad\nMinistar zaštite životne sredine Goran Trivan zajedno sa predstavnicima grada Kraljeva na čelu sa gradonačelnikom Predragom Terzićem obišao je pogone preduzeća „Magnohrom d.o.o“ u Kraljevu, povodom završenog projekta zbrinjavanja istorijskog otpada.\nSaradnjom Vlade Republike Srbije, Ministarstva, lokalne samouprave i vlasnika, finske kompanije „Afarad“, za samo nekoliko meseci uklonjeno je 150 tona otpada, od čega su četiri lokacije potpuno očišćene od naslaga tera.\nMinistar Trivan izrazio je zadovoljstvo zbog uspešno sprovedenog postupka uklanjanja otpada iz kruga ovog preduzeća koji predstavlja ozbiljan i složen posao, a što je primer i put i drugim preduzećima sa nezbrinutim zaostalim otpadom. Ukazujući da je čišćenje Srbije od istorijskog otpada jedno od ključnih pitanja uređenja životne sredine u Srbiji, ministar je naglasio da je to istovremeno i civilizacijsko pitanje, odnosno pitanje mere civilizacijskog razvoja i uređenosti jednog društva. On je naglasio je da će, usvajanjem evropskih standarda životne sredine u Srbiji, svi privredni subjekti morati da ih sprovode, jer u suprotnom neće moći da prodaju svoje proizvode na tržištu. „Ovo je početak tih aktivnosti. U Srbiji ima preko stotinu ovakvih lokacija, i mi ćemo ih sve postepeno očistiti, kako od opasnog otpada, tako i od istorijskog otpada. Ovde je očišćeno 150 tona otpada, ali mi ćemo nastaviti sa drugim važnim projektima“, naglasio je Trivan. Ističući da su vrata Ministarstva otvorena građanima i lokalnim samoupravama, ministar je pozvao na zajedničko angažovanje na zaštiti životne sredine, kako bi Srbija bila čistija i lepša.\nGradonačelnik Terzić izrazio je zahvalnost Vladi Srbije zbog uspešno sprovedenog postupka privatizacije ovog kraljevačkog privrednog giganta gde se nalaze rezerve rude magnezita, i ministru Trivanu na uspešnom uklanjanju otpada, i izrazio punu posvećenost rešavanju pitanja zaštite životne sredine u ovoj lokalnoj zajednici.\nDirektor „Magnohrom d.o.o.“ Dejan Filipović istakao je značaj čišćenja zaostalih naslaga jalovine iz kruga fabrike kao deo stvaranja preduslova za pokretanje proizvodnog procesa, koji se predviđa za sredinu naredne godine.


Bubka poželeo uspeh srpskim atletičarima na OI - Sportske.net\nSvetski rekorder u skoku motkom i potpredsednik Svetske atletske federacije Sergej Bubka poželeo je danas u Beogradu uspeh srpskim atletičarima na Olimpijskim igrama (OI) u Londonu.\nPotpredsednik Svetske atletske federacije i svetski rekorder u skoku motkom Sergej Bubka poželeo je danas u Beogradu uspeh srpskim atletičarima na Olimpijskim igrama (OI) u Londonu.\n"Velika mi je čast što sam u Srbiji, zadovoljstvo mi je bilo da vidim kako sport igra važnu ulogu u vašoj zemlji i želim puno uspeha srpskim atletičarima na Olimpijskim igrama u Londonu", rekao je Bubka novinarima u Beogradu nakon sastanka sa ministrom unutrašnih poslova Srbije Ivicom Dačićem.\n"Uskoro će početi izgranja zatvorene atletske dvorane, što će biti prvi takav objekat ne samo u Srbiji nego i u regionu, uz finansiranje Vlade Srbije, što će biti dalji podsticaj srpskoj atletici", rekao je Dačić i ocenio da rezultati srpskih sportista "obnavljaju dostojanstvo i vraćaju poverenje gradjana u državu".\nBubka je ranije danas posetio Vojnu akamediju, na čijoj lokaciji će biti izgrađena prva zatvorena atletska dvorana koja će nositi ime osnivača Srpskog olimpijskog komiteta generala Svetomira Djukića.


Zvezda sama sebi bira put i protivnika u plej-ofu, evo kako može izbeći Partizan - Alo.rs\nZvezda sama sebi bira put i protivnika u plej-ofu, evo kako može izbeći Partizan\nTelegraf/ Alo.rs/ M. Dr.\nZvezda već u sledećem kolu ima težak meč protiv Cedevite Olimpije.\nKošarkaši Crvene zvezde doživeli su težak poraz od Mornara u Baru 71:63 u 19. kolu ABA lige i to u bitnoj utakmici za plej-of i sada će im biti dosta teži put do prva četiri mesta na tabeli. Ono što Zvezdi ide u prilog, jeste podatak da je u prvom meču savladala Mornar sa 23 razlike, a da je sada poražena sa 8 poena razlike.\nZvezda čak i u ovom porazu može da bude mirna kada je u pitanju međusobni duel sa Mornarom, jer će imati bolju koš razliku, što znači da, ako na kraju ligaškog dela, budu imali isti skor pobeda i poraza Zvezda će biti ispred Barana.\nZvezda već u sledećem kolu ima težak meč protiv Cedevite Olimpije (1. marta), kojoj takođe "gori pod nogama" za plej-of, ali igraju na svom terenu i definitivno ne smeju da kiksnu. Znači pobeda na tom meču kao i na poslednja dva kola protiv FMP-a u gostima i Zadra na svom terenu.\nAko to uspeju da izvedu obezbediće plej-of i to sa treće pozicije, čime bi izbegli Partizan, ako bude prvoplasiran.\nNe treba zaboraviti i da Mornaru odmah posle Zvezde dolazi duel protiv Budućnosti u Podgorici, koja takođe želi da ugrozi Partizan na prvom mestu, dok treći tim koji je u borbi za plej-of, Cedevita Olimpija posle gostovanja Zvezdi dočekuje Budućnost i ima najteži raspored do kraja regularnog dela ABA lige.\nZato je za Zvezdu bilo od izuzetno velike važnosti da pobedi utakmicu u Baru i da faktički reši pitanje plasmana u plej-of. Ali sada će morati da to uradi na sledećim mečevima.\nMornar Bar - Krka\nMega Bemaks - Mornar Bar\nplej-of Crvena zvezda ABA liga Partizan Košarka


"Željeznicama Federacije" 22 miliona KM - Akta.ba\n18.04.2019. 12:49 / Izvor: Avaz.ba\nVlada Federacije BiH usvojila je Program utroška sredstava tekućeg transfera "Subvencije javnim preduzećima - Transfer Željeznicama FBiH" utvrđenog budžetom Federacije BiH za 2019. godinu Federalnom ministarstvu prometa i komunikacija u visini od 22.000.000 KM.\nSvrha programa je provođenje Zakona o finansiranju željezničke infrastrukture i sufinansiranju putničkog i kombiniranog saobraćaja po kojem Federacija BiH finansira održavanje željezničke infrastrukture, sufinansira željeznički putnički i kombinirani saobraćaj te finansira rad Bosanskohercegovačke željezničke javne korporacije Sarajevo, po sporazumu između Federacije BiH i Republike Srpske.\nJP "Željeznice Federacije BiH" d.o.o. Sarajevo bit će raspoređeno 19.300.000 KM za finansiranje održavanja željezničke infrastrukture i 2.000.000 KM za sufinansiranje obavljanja usluga željezničkog putničkog saobraćaja i 100.000 KM za sufinansiranje obavljanja usluga željezničkog kombinovanog saobraćaja. Za učešće Federacije BiH u sufinansiranju Bosanskohercegovačke željezničke javne korporacije namijenjeno je 600.000 KM.


SZO: Novi grip još nije dostigao vrhunac\nSvetska zdravstvena organizacija saopštila je da je prerano zaključiti da je H1N1 virus svinjskog gripa dostigao vrhunac na globalnom nivou. Zvaničnici organizacije kažu da još postoji suviše nejasnoća i da su potrebne dodatne informacije.\nSvetska zdravstvena organizacija navodi da je više od 16 hiljada ljudi umrlo kao posledica pandemije H1N1 i da je prerano govoriti o tome da je virus dostigao vrhunac širom sveta.\n„Mislim da je najmudrija odluka trenutno sačekati i videti i ne donositi nikakva ishitrene izjave.“\nDoktor Šmuel Šoham, specijalista za infektivne bolesti u Vašingtonskom bolničkom ventru, kaže da bi, ukoliko zvaničnici Svetske zdravstvene organizacije ne budu oprezni, zdravstveni planovi za kontrolu bolesti mogli da budu ugoženi. Stručnjaci SZO ukazali su na zemlje kao što su Senegal i Mauritanija u Zapadnoj Africi u kojima se broj slučajeva gripa i dalje povećava. U južnoj hemisferi, zima će uskoro stići i mogli bi da se razviju novi slučajevi zaraze. Svetska zdravstvena organizacija saopštila je da je više od 300 miliona ljudi primilo vakcinu protiv H1N1 virusa, a da je broj slučajeva ovog gripa opao u Zapadnoj Evropi i Severnoj Americi.\n„Imamo sve manji broj slučajeva u poslednjih nekoliko nedelja i meseci sa pandemijom H1N1.“\nLekari kažu da bi svi trebalo i dalje redovno da peru ruke i da bi svi, koji nisu primili vakcinu, trebalo da to učine. To se odnosi i na Severnu Ameriku i Evropu zato što je moguć još jedan talas H1N1 virusa gripa.\n„U poslednjoj velikoj pandemiji dogodio se drugi talas. Zato nismo spremni da prekinemo akciju i kažemo da je gotovo. I dalje smo zabrinuti.“\nDoktor Šoham kaže da ukoliko dodje do drugog talasa gripa to moglo da se dogodi u narednih nekoliko meseci. Krizni komitet Svetske zdravstvene organizacije sastaće se ponovo u narednih nekoliko nedelja radi nove globalne procene statusa gripa H1N1.


Laibach novi headlineri 49. Gitarijade u Zaječaru (VIDEO) | Za media\nLegendarni Laibach novi je objavljeni headliner 49. Gitarijade koja se održava od 29. jula do 1. avgusta u Zaječaru!\nEmbedded video for Laibach novi headlineri 49. Gitarijade u Zaječaru (VIDEO)\nNajveći regionalni bend ovog leta vraća se u Zaječar gde će održati ekskluzivni koncert na 49. Gitarijadi. Ovo će biti jedini nastup Dubioza Kolektiva u Srbiji tokom 2015. godine, kome će upravo posetioci Gitarijade imati privilegiju da prisustvuju! Dubioza je pre tri godine prvi put nastupila u gradu pod Kraljevicom, a mediji su tadašnji nastup okarakterisali kao “neverovatan i fenomenalan”. U...Više\nPročitaj više o Ekskluzivni koncert Dubioza Kolektiva na 49. Gitarijadi


"Zelena energija je budućnost, a prljava energija bazirana na uglju, koja dominira u regionu, polako će izlaziti iz upotrebe. Takse će otežati rad termoelektrana u finansijskom smislu i profitabilnost će biti na nižem novu. Sve to vuče i ostale probleme koje imamo, ne samo mi, već i region, jer termoelektrane traže veliki broj radnika, pa su tu i rudnici koji ih snabdijevaju itd. Fokus je definitivno prebačen na zelenu energiju", rekao je za "Nezavisne" Milan Baštinac, pomoćnik ministra energetike i rudarstva RS.\nO ovoj temi korištenja zelene energije i tranzicije energetskog sektora više riječi biće na energetskom samitu "Energetska budućnost zapadnog Balkana SET 2020", koji zajednički organizuju "Elektroprivreda Republike Srpske" (ERS), grad Trebinje i SET d.o.o, a koji će biti održan 5. i 6. marta u Trebinju.\n"'Elektroprivreda' planira da prvi solarni park, u prvoj fazi će da bude od 100 megavata. Već smo u fazi projekta vjetroparka Hrgud, koji bi na mreži trebalo da bude 2023. godine", rekao je Baštinac.\nOno što je činjenica jeste da će se, s obzirom na evropske direktive i njihove energetske pakete, elektroprivrede u regionu morati okrenuti čistijim i obnovljivim izvorima energije. Iz tog razloga i energetski samit koji se održava u Trebinju nosi naziv "Energetska budućnost zapadnog Balkana", a jedan od zaključaka na njemu mogao bi biti i taj da se formira zajedničko tijelo u koje bi bili uključeni predstavnici svih elektroprivreda iz regiona, a koje bi radilo na ispunjenju ciljeva iz energetskih paketa koje diktira Evropska unija.\n"U regionu ne postoji sličan samit. Ima samit u Neumu, ali je on striktno vezan za projekat USAID-a i bavi se energetskom tranzicijom. Oni se ne bave temama problematičnim za elektroprivrede. Naš cilj je da okupimo sve elektroprivrede regiona i govorimo o problemima, ali i dobrim stvarima", rekao je za "Nezavisne" Aleksandar Branković, direktor SET Trebinje.\nOn kaže da se potreba za održavanjem samita sama nametnula i da će on okupiti, pored "Elektroprivrede Republike Srpske", predstavnike "Elektroprivrede BiH" i HZ HB kao i elektroprivreda iz Srbije, Crne Gore, Hrvatske i Slovenije, a poziv je upućen i "Elektroprivredi Sjeverne Makedonije".\nLuka Petrović, generalni direktor "Elektroprivrede Republike Srpske" (ERS), rekao je da je sve spremno za održavanje energetskog samita u Trebinju te da ERS, kao jedan od najjačih stubova razvoja Srpske, treba da ima tako značajan skup gdje će se raspravljati o svim važnijim temama za napredak.\n"Imamo mnogo prostora da napredujemo kako bismo bili u rangu evropskih elektroprivreda", rekao je Petrović naglašavajući da je ERS i dalje najpovoljnija po cijenama električne energije za domaćinstva i za privredu.


CALIMS: Sa tržišta povučeni ranisan i ranitidin - Montenegro magazin\nCALIMS: Sa tržišta povučeni ranisan i ranitidin\nAgencija za ljekove i medicinska sredstva (CALIMS) saopštila je da su sa tržišta povučeni ranisan i ljekovi koji sadrže ranitidin iz preventivnih razloga, jer je u ovim ljekovima određenih proizvođača utvrđeno prisustvo nečistoće koja je kancerogena.\nKako je objašnjeno, na zahtjev Evropske komisije (European Commission – EC), Evropska Agencija za ljekove (European Medicines Agency – EMA) je započela procjenu ljekova koji sadrže aktivnu supstancu ranitidin, nakon što su testovi pokazali da neki od ovih ljekova sadrže nečistoću N-nitrozodimetilamin (NDMA).\nTakođe, kompanija Hemofarm A.D. saopštila je danas da je ,,iz predostrožnosti a u cilju zaštite javnog zdravlja”, donijela odluku o ,,dobrovoljnom, preventivnom” povlačenju svih serija lijeka Ranitidin sa tržišta pošto je Evropska agencija za ljekove upozorila da su u supstanci tog lijeka ranitidin-hidrohlorid, otkrivene nečistoće pod nazivom N-nitrozodimetilamin (NDMA).\nNavodi se da je u dokumentu Evropske agencije za ljekove izražena sumnja u mogući štetan uticaj nađene količine nečistoće NDMA na ljudsko zdravlje, ,,što će naknadnim ispitivanjima biti potvrđeno ili opovrgnuto”.\n– Evropska agencija za ljekove, u uskoj saradnji sa nacionalnim agencijama za ljekove, izvršiće provjeru svih gotovih ljekova koji u sebi sadrže aktivnu supstancu ranitidin-hidrohlorid različitih proizvođača. Kontrola je počela 12. septembra i sprovodi je Komitet za humane ljekove (CHMP) čiji će nalaz biti pravno obvezujući za sve zemlje EU, što će i kompanija Hemofarm, koja posluje u skladu sa evropskim principima, takođe poštovati – navodi se u saopštenju.\nDodajući da se ranitidin koristi za liječenje određenih stanja i bolesti u kojima je pojačano lučenje želudačne kiseline, liječenje čira na želucu, čira na dvanaestopalačnom crijevu, čira poslije operacije i to u obliku film tableta, šumećih tableta i rastvora za injekciju, Hemofarm A.D. je saopštio da pacijenti kao zamjenu mogu da koriste lijek famotidin HF, koji se izdaje na ljekarski recept i koga ima u apotekama.


Poglavlje iz devedesetih koje još nije zatvoreno | Ekspres.net\nPoglavlje iz devedesetih koje još nije zatvoreno\nKomesarijat za izbeglice\nPovodom Svetskog dana izbeglica, 20. juna, Komesarijat za izbeglice i migracije podseća da izbegličko poglavlje iz devedesetih još nije zatvoreno i da i dalje ima porodica kojima je potrebna pomoć države Srbije u stambenom zbrinjavanju i ekonomskom osnaživanju.\nKomesarijat u saopštenju navodi da je do danas pomogao ukupno 23.738 porodica da reše svoje stambeno pitanje, a dodatnih 22.442 je ekonomski osnaženo kroz dohodovne aktivnosti.\nNajvećim delom, izbeglice i interno raseljeni pomognuti su sredstvima iz budžeta Republike Srbije.\nU isto vreme, mnogo se radi na tome da najugroženije porodice dođu do krova nad glavom. Za poslednjih godinu dana, uprkos pandemiji novog koronavirusa, Komesarijat je podržao i stambeno zbrinuo više od 2.054 najugroženije izbegličke porodice kao i interno raseljene sa Kosova i Metohije.\nOve godine je iz budžeta Republike Srbije opredeljeno 475 miliona dinara za pomoć ljudima koji su, bez svoje krivice, izgubili sve, a danas žive po tuđim kućama i stanovima. Tim novcem biće omogućeno stambeno zbrinjavanje još namanje 800 podorica.\n"Očekujemo da zajedno sa stambenim rešenjima iz Regionanog stambenog projekta u ovoj godini krov nad glavom obezbedimo za oko 2000 porodica", navodi Komesarijat u saopštenju.\nIzbeglice iz Hrvatske i Bosne i Hercegovine značajno su pomognute donatorskim sredstvima prvenstveno Evropske unije, kroz Regionalni stambeni program.\nTokom prošle godine, u nove stanove useljeni su korisnici u Mionici, Somboru, Kikindi, Malom Crniću, Žabarima, Krupnju, Valjevu, Bačkom Petrovcu, Bačkoj Palanci, Sevojnu, Požarevcu, Novom Pazaru, Svilajncu, Irigu, Sremskoj Mitrovici... U Staroj Pazovi krov nad glavom dobilo je 169 porodica, a u Novom sadu useljen je kompleks zgrada sa 275 stanova.\nIsti posao nastavljen je i ove godine, useljeno je 40 porodica u Zrenjaninu, 20 u Kruševcu, 60 u Loznici... a nastavlja se sa Čajetinom, Kučevom, Bačkim Petrovcem, Pančevom, Smederevom, Vršcem, Aranđellovcem... Do kraja godine očekujemo useljenje i 152 stana u Futogu.\nU okviru Regionalnog stambenog programa, koji se privodi kraju, do sada je krov nad glavom obezbeđen za više od pet i po hiljada porodica. Kroz pregovore sa donatorima i partnerima na ovom Programu, Komesarijat je obezbedio sredstva za dodatnih 2.200 stambenih rešenja za izbeglice, navodi se u saopštenju.\nPotrebe su i dalje velike navodi Komesarijat i dodaje da nastavlja da radi na njihovom rešavanju, kao što intenzivno radi na pokretanju sličnog donatorskog programa za oko 200.000 interno raseljenih lica sa Kosova i Metohije kojima je takođe potrebna pomoć u obezbeđivanju doma.\n"Na Svetski dan izbeglica, 20. jun, Komesarijat za izbeglice i migracije želi da se zahvali svim partnerima u državi, međunarodnim organizacijama, nevladinom sektoru i naročito donatorima, na ukazanoj podršci i uloženim sredstvima za poboljšanje života izbegličke populacije, kao i uslova boravka migrata i tražilaca azila. Ostajemo potpuno posvećeni misiji jačanja strabilnosti i mira na Balkanu", poručujun iz Komesarijata.\nSAD će primiti 62.500 izbeglica\nSvet 04.05.2021. 10:10\nPredsednik SAD Džo Bajden je podigao ograničenje za ovogodišnji prijem izbeglica na 62.500, nakon što se suočio sa kritikama zbog toga što kasni sa izmenom rekordno niske kvote od 15.000 koju je postavio bivši predsednik Donald Tramp.\nSlavni muzičar: Ne sviram tamo gde traže "papire"\nFajzer: Treba praviti veći razmak između dve doze\nI Australija odobrila Fajzer za decu od 12 do 15 godina\nDžeki, idemo na pivo\nŠta je najbolja motivacija za vakcinaciju?\nNe treba nagovarati ljude, ko neće - neće\nFinansijski podsticaj 15 glasova 10%\nObavezna vakcinacija 33 glasova 22%\nNe treba nagovarati ljude, ko neće - neće 101 glasova 68%\nGoran Sultanović: Miki Aleksiću je ugrožen život, a nekome to možda odgovara\nCena da se smrzneš: Evo za koliko je podat najskuplji kvadrat u Beogradu\nVasić: "Nisam u najboljem stanju"


Prvi Boschov servisni centar na području bivše SFRJ u Sarajevu – Fokus.ba\nFirma Jasmin M u ulici Safeta Zajke 137D u Sarajevu (iza Gazprom pumpe u Briješću) posjeduje moderni prodajno-servisni centar površine oko 2.000 kvadratnih metara koji nudi sve vrste servisnih usluga za automobile, kao što su dijagnostika, brzi servisi, servisi kočionih sistema, klima, motora i mjenjača.\nU samom PSC Jasmin M Sarajevo može se pronaći kompletan asortiman roba u maloprodaji i veleprodaji rezervnih dijelova.\nTreba istaći da je firma Jasmin M ovlašteni Bosch Car i Bosch dizel servis, te se radi o prvom Bosch prodajno-servisnom centru na području bivše Jugoslavije.\nKompanija Jasmin M ima uspostavljenu saradnju o ditribuciji i sa Volvom, koji je renomirani proizvođač rudarske i građevinske mehanizacije. Pored Volva, Jasmin M je ovlašteni distributer za BiH i za kompaniju Rexroth koja je najveći proizvođač hidraulike u svijetu.\nSamim time se ova kompanija pozicionirala kao jedan od vodećih distributera u Bosni i Hercegovini kada se radi o građevinskoj, rudarskoj i šumskoj mehanizaciji, odnosno distribuciji i prodaji dijelova i mašina za navedene djelatnosti.\nEkipa portala Fokus.ba posjetila je ovu kompaniju na adresi u ulici Safeta Zajke gdje smo razgovarali sa direktorom i vlasnikom, Jasminom Malićbegovićem te se i sami uvjerili u kvalitet usluga koji nudi ova kompanija.\nKompanija Jasmin M osnovana je 1999. godine u Žepču. Ova firma bavi se prodajom i servisiranjem šumske, građevinske i rudarske mehanizacije, hidraulične opreme i sistema, dizel motora te filtera i filterskih sistema za off-road mehanizaciju i industriju.\n#izdvojeno#fokus TV#Jasmin M\nImamo dovoljno zaliha na svom lageru za nesmetano poslovanje\nTrenutak kada je Baždarević na pressici izgubio živce


ŠOKANTNI SNIMCI: Tanja Savić pevala u krcatom klubu usred pandemije korona virusa (FOTO/VIDEO) | Novosti.rs\nSudeći prema snimcima iz objekta, niko od prisutnih nije poštovao nikakve epidemiološke mere.\nKlub je bio ispunjen do poslednjeg mesta, niko nije držao odstojanje, niti je imao zaštitnu masku, uprkos svim upozorenjima epidemiologa o opasnosti takvih okupljanja.\nSve više zaraženih, ljudi umiru, a ovaj klub je večeras krcat: Nastupa pjevačica iz Srbije pic.twitter.com/IOi5GXLFEf — Dnevni avaz (@DnevniAvaz) March 5, 2021\nSnimak se proširio društvenim mrežama, nakon čega je usledilo mnoštvo negativnih komentara.\n"Samo se vi zabavljajte, pa kad neko vaš bude na kiseoniku, onda vam neće biti do pića i veselja", "Šta je s ovim ljudima", "Pevačici bitno da uzme pare, a što će narod da se zarazi, to nema veze", samo su neki od komentara šokiranih ljudi.\nNa svom Instagram nalogu Tanja nije objavljivala slike i snimke sa nastupa, međutim, ona je označila lokaciju restorana u kojem je bila, a koji se nalazi upravo u Mostaru.\nvirus korona Tanja Savić pevačica Mostar korona virus


Stevandić: Jedinstvo u Srpskoj - reprezent volje naroda - Glas Srpske\nSrna 29.07.2021 14:49\nBANjALUKA - Predsjednik Ujedinjene Srpske Nenad Stevandić rekao je da je jedinstvo koje je pokazano poslije nametnute odluke odlazećeg visokog predstavnika Valentina Incka apsolutni reprezent volje naroda u Srpskoj te da nema toga ko će je natjerati da “povuče nogu nazad”.\n“Srbi nisu negatori genocida, već ljudi koji se bore za pravo slobode govora i iznošenja mišljenja o svim temama, jer to spada u domen ljudskih prava i sloboda, ona ne može biti sankcionisana odlukama visokog predstavnika i to ne poznaje savremeno zakonodavstvo”, rekao je Stevandić novinarima u Banjaluci gdje je održana sjednica Predsjedništva ove stranke.\n“Ne može se to pravo ograničiti ili svesti samo na jedan događaj koji se desio u Srebrenici, gdje su pijetet žrtvama izrazili svi srpski predstavnici i predsjednici - od Borisa Tadića, Milorada Dodika, a sjetimo se da sadašnji predsjednik Srbije, koji je to želio da učini, umalo nije ubijen”, rekao je Stevandić.\n“Naše je da pokažemo da Srpska želi sama da odlučuje o svojoj sudbini i da ono o čemu bude odlučivala, bude u skladu sa evropskim konvencijama, ma kako to nekome paradoksalno zvučalo”, rekao je Stevandić i poručio da to pravo neće promijeniti ni novi visoki predstavnik Kristijan Šmit.\nNarodna skupštine Republike Srpske sutra bi trebala da razmatra izmjene Krivičnog zakonika Republike Srpske i donošenje zakona o neprijemnjivanju odluke visokog predstavnika.


eKapija | Analiza tržišta u BiH malo koga interesuje\nIzvor: Nezavisne novine | Subota, 25.08.2012.| 09:46\nAnaliza tržišta u BiH malo koga interesuje\nVeliki broj firmi u BiH ulaganje u marketing i brendiranje proizvoda smatra nepotrebnim troškom i u tome ne vidi dugoročno isplativu investiciju, što je jedan od osnovih razloga zbog kojih bh. brendova na regionalnim i evropskim tržištima gotovo da i nema.\nKoliko se rad marketinških odjeljenja preduzeća u BiH smatra marginalnim, pokazuje i nemali broj slučajeva da u firmama zaposlene koji nisu dali dobre rezultate na svojim radnim mjestima prebacuju da rade u marketingu, što je nezamisliva praksa u iole ozbiljnoj svjetskoj firmi.\nNikola Gluhović, profesor marketinga na Ekonomskom fakultetu u Istočnom Sarajevu, kaže da veliki broj kompanija, posebno javnog sektora u BiH, pravi sinonim između marketinga i reklame i ne vidi da je marketing vitalna tržišna koncepcija.\n"Suština stvaranja dugoročne vrijednosti svake kompanije je cilj njenog marketinga, a treba znati da nema uspješne kompanije bez lojalnih i zadovoljnih klijenata i kupaca. Marketing je tu da uveća lojalnost kupaca i proširi tržišni udio kompanije", rekao je Gluhović.\nOn je istakao da je nemoguće doći do lojalnih klijenata bez ulaganja u marketing objašnjavajući da su za dobijanje jednog lojalnog kupca troškovi marketinga pet do šest puta veći u odnosu na troškove zadržavanje postojećeg.\nDragan Močević, generalni direktor "Prime Communications", rekao je da se sa sigurnošću može reći da veliki broj kompanija u BiH nije svjestan značaja marketinga za uspjeh kompanije.\n"Nekoliko kompanija koje su lideri na domaćem tržištu su svijetli primjeri koji su marketingu pristupili na pravi način. Ipak, većina firmi u RS gleda na marketing kao na trošak, a ne kao na investiciju", rekao je Močević.\nPrema njegovim riječima, ukoliko firma od samog početka, odnosno od analiziranja tržišta, biranja imena brenda i ambalaže, ne napravi prave marketinške korake, kasnije joj nikakav marketing ne može pomoći da se njen proizvod prodaje.\nRade Vidaković, načelnik Odjeljenja za marketing i reklamu "Optima grupe", rekao je da preduzeća u BiH u svojim strukturalnim postavkama marketinga dosta griješe.\n"Firme često prvo stvore proizvod koji pokušaju distribuirati komercijalnim kanalima, a onda kada započnu njegovu prodaju, tada uključuju marketing. Oni ne shvataju da je izuzetno važno da prije proizvodnje nečega treba napraviti analize konkurentnosti i potreba tržišta, potencijala proizvoda, psihološki plasman, način pakovanja proizvoda uz posebnu kampanju", rekao je Vidaković.\nOn je ocijenio da je jedan od velikih uzroka zbog kojih su bh. proizvodi u zaostatku u odnosu na region taj što se u BiH marketing poistovjećuje sa reklamom, dok je ona samo jedan mali segment marketinškog sistema.\n"Ulaganje u marketing se u domaćim firmama često posmatra kao trošak, a ne u vidu kalkulativnog ulaganja za razvoj firme", dodao je Vidaković.\nVidaković napominje da u BiH postoji "kompleks od velikih brendova", a uvozna roba zauzima veliki broj pozicija na kojima bi trebalo da budu domaći proizvodi.\n"Ponosni smo na to što je brend naše maloprodajne mreže benzinskih pumpi "Nestro" za dvije godine postao jedan od najprepoznatljivijih brendova BiH", rekao je Vidaković i dodao da ova kompanija radi nove analize za značajni izlazak na regionalno i evropsko tržište.\nIz "M:tela" poručuju da je za njih marketing jedna od najvažnijih poslovnih funkcija.\n"Mi smo kompanija koja još od dolaska na tržište sve aktivnosti usmjerava na korisnika, a fokus korisnika u prvom redu podrazumijeva istraživanje tržišta i prilagođavanje ponude platežnoj sposobnosti građana i njihovim potrebama", rekla je Aida Halilović, portparol "M:tela".\nEkonomski fakultet u Istočnom Sarajevu\njavni sektor u BiH


SDP BiH: Iz članstva ćemo isključiti svakog pojedinca koji je u Srebrenici djelovao nezakonito – Dijalog\nSDP BiH: Iz članstva ćemo isključiti svakog pojedinca koji je u Srebrenici djelovao nezakonito\n2020-12-01 2020-12-01 admin\nPovodom akcije nadležnih organa u vezi sa sumnjama na izbornu prevaru na području Srebrenice, dajemo punu podršku radu nadležnih institucija, saopćeno je iz SDP-a BiH.\n“Ukoliko se medijski navodi pokažu makar i djelomično istinitim, obavještavamo javnost da će iz članstva bez odlaganja isključiti svakog pojedinca koji je djelovao nezakonito i suprotno službenim stavovima partije, čime su nanijeli štetu ugledu SDP-a Bosne i Hercegovine.\nIstičemo da se radi o aktivnostima o kojim organi partije ni na kojoj razini ni na koji način nisu obaviješteni niti uključeni u iste. Podsjećamo javnost da je SDP Bosne i Hercegovine u vrijeme dok smo obnašali vlast u mandatu 2010. – 2014. godine uložio ogromne napore i sredstva kako bi se osigurala podrška i tadašnja pobjeda kandidata za načelnika Srebrenice Ćamila Durakovića. S tim u vezi, SDP BiH poziva sve nadležne institucije da detaljno istraže sve aspekte navodne izborne prevare na proteklim izborima u Srebrenici, saopćeno je iz SDP-a BiH.\nPozvali su Centralnu izbornu komisiju Bosne i Hercegovine da ponovno raspiše izbore za načelnika Općine Srebrenica, ukoliko se utvrdi da je Grujičić glasove i eventualnu izbornu pobjedu osigurao izbornim manipulacijama, neovisno o tome ko je u njima učestvovao.\n“Ističemo da nisu tačne informacije da SDP BiH između dva kandidata za načelnika Srebrenice nije podržao Aliju Tabakovića. Istina je da je SDP BiH prvobitno insistirao da kandidat bude nestranački kadar. Nakon objave kandidature Alije Tabakovića, podršku kandidaturi SDP-a BiH je jasno artikulisao podpredsjednik Denis Bećirović, a istu službeno potvrdile partijske strukture.\nNa kraju, očekujemo da istraga u predmetnom slučaju bude provedena brzo i efikasno, a da svi koji su učestvovali u eventualnim nezakonitim radnjama budu najstrožije kažnjeni”, saopćeno je iz SDP-a.\nFK Sarajevo 365 dana bez poraza u Premijer ligi BiH: Nastavljamo nizati uspjehe\nSIPA u akciji u Srebrenici i Tuzli privela tri osobe: Među njima i Bego Bektić


RTS :: Vulin: Modernizacijom jačamo artiljeriju\nDruštvo Vulin: Modernizacijom jačamo artiljeriju\npetak, 14. feb 2020, 16:57 -> 17:08\nAleksandar Vulin je obišao pripadnike Mešovite artiljerijske brigade, koji se obučavaju na novousvojenim sredstvima naoružanja i vojne opreme, saopštilo je Ministarstvo odbrane.\n"Rod artiljerije je u svakoj vojsci jedan od najvažnijih njenih delova, udarna pesnica svake vojske. Artiljerija se modernizuje, napreduje i kao što vidite, naši sistemi veza, naš sistem osmatranja, naš sistem izviđanja i naš sistem dejstvovanja moći će da se meri sa najsavremenijim armijama na svetu", istakao je Vulin.\nZahvaljujući tome što ima domaću pamet i domaće znanje, dodao je ministar, Srbija je u stanju da modernizuje to što već ima i da to podigne na svetski nivo, da može da se meri sa bilo kojom vojskom, a da to ne plaća desetinama i stotinama miliona evra.\nPomoćnik ministra za materijalne resurse Nenad Miloradović najavio je da se tokom godine planira završetak napora na razvoju novih artiljerijskih sistema, a reč je o jednom novom sredstvu i jednom novom oruđu, kao i o nekoliko tipova municije povećanog dometa i efikasnosti, čime bi se taj proces završio.\nPotpukovnik Dejan Caković, rukovodilac obuke za pripadnike mešovite artiljerijske brigade, istakao je da je Vojnotehnički institut tokom prošle godine završio razvoj artiljerijskih sredstava koja su danas prikazana.\n"Komandiri baterija su se obučavali za rad na komandnom izviđačkom vozilu artiljerijske baterije, računači su se obučavali za rad na Univerzalnoj pokretnoj računačkoj stanici, komandiri oruđa su se obučavali za rad cele posade na digitalizovanom ‘Ognju‘", naveo je potpukovnik Caković.


Kašnjenja oko formiranja institucija negativno se odražava na evrointegracije Kosova ⋆ Balkan PlusBalkan Plus\n02.12.2019 u 08:16\nKašnjenja oko formiranja institucija negativno se odražava na evrointegracije Kosova\nKašnjenja oko formiranja institucija se negativno odražava na evrointegracije Kosova, smatraju aktivisti nekoliko nevladinih organizacija i ističu da bi Vladu i Skupštinu trebalo što pre oformiti.\nSvako odlaganje formiranja institucija direktno utiče na dobrobit građana, kaže Jeta Krasnići iz Kosovskog demokratskog instituta.\n„Znamo da se nalazaimo pred procesom u kome je Kosovo potpisalo SSP sa Evropskom unijom i videli smo da institucije Kosova ne ispunjavaju sve kriterijume i zahteve koji proizilaze iz ovih dokumenata, dakle više je nego neophodnio da što pre imamo institucije koje će da se zauzmu za evropsku agendu, jer samo tako možemo ići napred“, rekla je Krasnići.\nIzvršni direktor Grupe za pravne i političke studije Arbreša Ljođa tvrdi da svako odlaganje u formiranju institucija utiče na reforme i integracione procese.\n„Naravno da nedostatak napretka u integraciji utiče na Kosovo, na polju diplomatije smo od strane Srbije imali gubitke kao što je kampanja protiv nepriznavanja Kosova kao države, tako da odlaganje formiranja institucija loše utiče na sve procese koji su bitni kako bi se Kosovo integrisalo“, dodala je Ljođa.\nS druge strane, Miodrag Marinković iz nevladine organizacije Aktiv smatra da kašnjenje u formiranju institucija nema značajnijeg uticaja na integracione procese Kosova te ističe da bi neko brzopleto rešenje čak moglo da ugrozi reforme i sam proces integracije u EU.\n„Mislim da ukoliko oba partnera iskoriste sav zakonski rok da naprave čvrst koalicioni dogovor, dogovor koji će omogućiti da u kasnijoj fazi dođu do onih reformi koji su neophodne da Kosovo napreduje, mislim da će takvo kašnjenje imati čak i neku vrstu pozitivnog efekta na perspektivu Kosova za ulazak u EU“, rekao je Marinković.\nPolitikolog Ramuš Tahiri napominje da evropski put Kosova nije jednostavan proces, dodajući da je do sada trebalo formirati sve institucije.\n„Vladu je do sada trebalo formirati. Evroatlanska integracija Kosova je malo komplikovaniji proces. Ono što Kosovu neophodno je vizna liberalizacija“, rekao je Tahiri.\nNa vanrednim parlamentarnim izborima 6. oktobra građani su birali novi saziv Skupštine. Iako su izbori protekli bez većih problema, veliki broj pritužbi stranaka uticao je na to da se ovaj proces oduži, pa je Centrala izborna komisija tek ove nedelje potvrdila zvanične rezultate. Dve stranke koje su dobile najviše glasova građana, Samoopredeljenje i Demokratski savez Kosova su nakon serije razgovora saopštile da će u ponedeljak, 2. decembra biti potpisan koalicioni dogovor o zajedničkoj podeli vlasti.


Konferencija SAP vorld tur 2. juna u Beogradu – Nadlanu.com\nKonferencija SAP vorld tur 2. juna u Beogradu\nBEOGRAD, 26. maja 2010. (Beta) - Softverska kompanija SAP najavila je u sredu da će 2. juna u Pozorištu na Terazijama biti održan skup o novim softverskim rešenjima te kompanije u okviru turneje "SAP vorld tur" (SAP World Tour).\nDirektor kompanije SAP Vladimir Popović izjavio je na konferenciji za novinare da je skup posvećen strategiji koju kompanije treba da primenjuju u nestabilnim ekonomskim uslovima da bi uspele da odgovore na sve zahteve i izazove u poslovanju.\nNajavljeno je učešće 350 rukovodilaca srpskih preduzeća, predstavnika javnog sektora i medija. Kako je rekao, korisnicima će biti prikazano sve što se dešava u kompaniji SAP, a premijerno će biti prikazano rešenje za podizanje prodaje SAP CRM 7.0. Popović je naveo će korisnici rešenja te kompanije, Hemofarm, SBB i Delta holding, predstaviti svoja iskustva.\nUčesnicima će se obratiti predsednik Saveza ekonomista Srbije Dragan Đuričin i SAP ambasador Les Hajaman, koji će govoriti o strategijama koje su najuspešnije svetske kompanije primenile u uslovima svetske ekonomske krize, ekonomskoj situaciji u Srbiji, budućim trendovima i uticaju IT na biznis.


Godina počela povoljno\nVisoki predstavnik ocjenjuje da BiH još uvijek nema novih organa vlasti, kaže za naš program portparol OHR-a Ljiljana Radetić:\n“Visoki predstavnik i specijalni predstavnik Evropske unije, gospodin Švarc-Šiling, smatra da novi organi vlasti još uvijek nisu formirani i da je potrebno još dosta toga učiniti kako bi se osiguralo postojanje efikasnih organa vlasti u BiH. Da bi Parlament mogao usvajati zakone, potrebno je da bude formiran i Dom naroda, što još uvijek nije učinjeno, a formiranje ove institucije zavisi od formiranja organa vlasti na kantonalnom nivou i nivou Federacije BiH.”\nU svom novogodišnjem obraćanju bh. javnosti visoki predstavnik je ocijenio da politički lideri moraju i dalje demonstrirati pragmatizam i sposobnost za kompromis, a kako bi se ostvarili predviđeni ciljevi. Liljana Radetić:\n“Vrhunski prioritet zapravo definiše evropska integracija BiH, a naglasak je svakako na ispunjavanju raznih uslova za potpisivanje sporazuma o stabilizaciji i pridruživanju s Evropskom unijom.”\nVisoki predstavnik, prenosi portparol OHR-a, u isto vrijeme ukazuje na potrebu da se svi koalicioni partneri usredsrede na reforme, što će prije svega doprinijeti unapređenju životnih uslova svih građana BiH.


Gaza će biti nenaseljiva do 2020. - Biznis i Finansije\nHome\tVestiEkonomija\tGaza će biti nenaseljiva do 2020.\nby bifadmin 2. septembra 2015.\nPrema poslednjem izveštaju UN prošlogodišnji napadi Izraela na pojas Gaze izmestili su oko pola miliona stanovnika i za sobom ostavili veliki broj ruševina.\nU poslednjih šest godina u Gazi su vođena tri rata, a posledice toga su da srednja klasa više uopšte ne postoji, a svi njeni stanovnici su praktično postali zavisni od međunarodne humanitarne pomoći. BDP u Gazi je pao za 15% samo tokom prošle godine, dok je nezaposlenost dostigla 44%, a 72% domaćinstava nema svakodnevni pristup hrani.\nIzrael i Egipat drže Gazu u ekonosmkoj i trgovinskoj blokadi od kada je militantni Hamas preuzeo kontrolu nad ovom teritorijom 2007. godine. Egipatske vojne jedinice ovih dana nameravaju da ispune granicu Egipta sa Gazom vodom, čime bi bili potopoljeni i podzemni švercerski tuneli.


VojvodinaCafe - Dobri rezultati vatrogasaca u Zrenjaninu\nDobri rezultati vatrogasaca u Zrenjaninu\nVest objavljena: 30.12.2013 10:37\nDobrovoljna vatrogasna društva (DVD) pri Gradskom vatrogasnom savezu Zrenjanina (GVS) u toku ove godine imala su 108 intervencija što je manje nego prethodne godinu, rečeno je danas na godišnjoj skupštini tog saveza. Sekretar GVS Zrenjanin Dragan Jajić rekao je novinarima da su 2013. godine ugašena 224 požara, a intervencija je ove godine bilo manje zbog preventiva, obuke i razgovora s poljoprivrednicima.\nJajić je rekao da je DVD organizacija volontera i istakao da bi promenom Zakona o zaštiti od požara mogle biti stvorene mogućnosti da se ona finansira i iz budžeta.\n"Dobrovoljna vatrogasna društva postoje u svim naseljenim mestima i zadovoljni smo njihovim radom, ali su, primera radi, vozila stara više od 30 godina, a o zameni i kupovini ne možemo ni da razgovaramo, ali ih moramo održavati, i tu ipak imamo veliku pomoć grada", rekao je Jajić.\nZa 2014. godinu budžetom su predvideli pet miliona dinara za ovu organizaciju.


Autodidact multimedijalna platforma | SUPERSTE\nAutodidact multimedijalna platforma\nMladi u Srbiji ne putuju dovoljno.\nČak osamsto hiljada mladih nikada nije napustilo granice naše države. Istraživanja kažu da je glavni razlog za to nedostatak novca. Ideja multimedijalne Autodidact platforme je da, kroz podkastove, videe i blog postove, informiše mlade u Srbiji kako da uz malo novca proputuju svet koristeći resurse koji su im dostupni: besplatne omladinske razmene.\nNa internetu, iako ne na jednom mestu, postoje konkursi i prijave za besplatne omladinske razmene, volontiranja i konferencije u inostranstvu, ali ne postoji mesto na kome mladi mogu da nauče kako napisati dobru prijavu ili naći najpovoljniju rutu putovanja.\nKada informacija o konkursu dođe do mladih oni je često ignorišu zbog predrasuda da na njima učestvuju samo odlični učenici, oni sa punijim džepom ili članovi/ce određenih organizacija.\nNedovoljna podrška roditelja zbog nesigurnosti u institucije koje organizuju gorepomenute programe i skrivene troškove su još jedan problem.\nPrema anketi koju smo sprovele, mladi iz Niša navode da je glavni razlog nekorišćenja ovakvih prilika za putovanje: nedovoljna informisanost.\nUpravo je to ono što želimo da promenimo: da na jednom mestu okupimo sve činjenice, savete i pozitivna iskustva mladih, koristeći formate koji su njima bliski: video, podkast i blog post, koji bi se nalazili na jednoj platformi.\nVerujemo da mladi najbolje mogu da se povežu sa mladima, stoga je najefektivniji način za prevazilaženje mora prepreka koje se javljaju: deljenje iskustava srednjoškolaca i studenata koji su već prošli kroz ceo proces prijave, rešenog konflikta sa roditeljima, odlaska na razmenu i uspešnog snalaženja.\nNaša platforma bila bi multimedijalna i pored videa i blog tekstova sadržala bi i podkast, format koji je u svetu jako poznat i u procesu ekspanzije jer nije neophodan pristup internetu da bi se slušao (od 2018. godine se sa terminom podcast upoznalo još 6% populacije Amerike i podcast je poslušalo još 7% iste populacije).\nU Srbiji ne postoji edukativan podkast čija su ciljna grupa mladi. Postoji ogromna potreba da se o temi besplatnih putovanja govori među mladima, ali ono što nas izdvaja je i pristup: govorimo na jeziku mladih kroz format koji je mladima najbliži i najdraži: blog tekst, video i podkast, a pre svega kroz lično iskustvo - storytelling.\nNaš pristup je otvoren, tim koji bi učestvovao u kreiranju sadržaja dobro razume koje su potrebe za izlazak iz zone komfora jer su same prošle i još uvek prolaze kroz taj proces.\nMi smo se odlučile da napravimo kratak video o našim prethodnim uspesima, koji možete naći na: https://www.youtube.com/watch?v=kxex6mfnB10\nAko Vas zanima koji su naši planovi za budućnost, kratak video o tome takođe možete naći na: https://www.youtube.com/watch?v=QsjCidY0ttc\n1036 + 420 + 250 =